open-index/open-wikipedia-markdown huggingface dataset:
額勒伯克

**額勒伯克**，即**額勒伯克尼古埒蘇克齊汗**，元亡後蒙古之汗也。

其世系不詳，岡田英弘稱其為阿里不哥之裔，薄音湖稱其為脫古思帖木兒之子，寶音德力根稱其為元昭宗之子買的里八剌雲。一三九四年，恩克汗卒，額勒伯克襲位。一三九九年，以浩海達裕建言，額勒伯克誅太子哈爾古楚克，強娶其妻豁阿哈屯。豁阿哈屯請誅浩海達裕。額勒伯克旋即為烏格齊哈什哈所弒。烏格齊哈什哈擁立坤帖木兒為汗。
## 據
* 《蒙古源流》
* 《蒙古黃金史》
分類:北元本紀
卓里克圖汗

**卓里克圖汗**，名**也速迭兒**，元亡後蒙古之汗也。

阿里不哥之裔，《蒙古源流》作脫古思帖木兒之子。一三八八年，捕魚兒海戰後，脫古思帖木兒遁至土剌河，為也速迭兒所襲，眾散。因大雪，也速迭兒兵猝至，縊殺脫古思帖木兒，並殺太子天保奴。也速迭兒僭位，號卓里克圖汗，去大元國號，在位三年，卒，子恩克襲位。旋為脫古思帖木兒侄額勒伯克所代。
## 據
* 《明史》
* 《蒙古黃金史》
分類:北元本紀
離班

**離班**，十六國燕惠懿帝高雲之寵臣。

高雲常畜養壯士以為腹心爪牙。離班、桃仁專典禁衛，賞賜以巨萬計，衣食起居皆與之同，而班、仁志願無厭，猶有怨憾。四〇九年十月，雲臨東堂，班、仁懷劍執紙而入，稱有所啟。班抽劍擊雲，雲以幾扞之，仁從旁擊雲，弒之。馮跋升洪光門以觀變，帳下督張泰、李桑言於跋曰："此豎勢何所至，請為公斬之！"乃奮劍而下，桑斬班於西門，泰殺仁於庭中。
## 據
* 《資治通鑒 卷一百一十五 晉紀三十七》
分類:十六國列傳‎
進擊之巨人

《**進擊巨人**》，日本國畫師諫山創所作漫畫也，凡三十四冊。平成廿五年四月七日，WIT STUDIO株式會社以原著改動畫而映，荒木哲郎、肥塚正史、林祐一郎導演，小林靖子、瀨古浩司監督之。及令和五年十一月終幕，凡四部，時論以為佳作也。

## 概況

海外有一島名喚「帕拉迪」，艾爾迪亞人居之。其島有巨人倡亂，巨人身長百尺，橫暴恣狠，嗜啖人，百姓死傷者甚眾。初，國人築城墻三道，曰希娜、羅塞、瑪麗亞，及巨人入寇，乃倚城墻，據險以禦。並置憲兵、駐扎、調查三衛，募勇練兵，由是承平逾百年。艾連·葉卡者，居外墻，為人英毅，少有大節。先是，巨人遽破城入，毀掠百姓，艾連母亦殞命。艾連大慟，俄從軍，充調查團，圖報母仇。艾連性穎敏，善變身之法，有萬夫不當之勇。且曉暢兵事，與士卒共甘苦。每迎敵，必化身巨人，身先士卒，已而奮戰數載，盡滅巨人於島。

艾連謂真得天命，其志益張，既而溯源巨人之禍，潛訪海外，知馬萊為謀主也；遂有掃滅馬萊，削平天下之志。當此時，四方罹兵戈已久，民心思安，然獨志其亂天下者，唯艾連耳。其黨阿爾敏、三笠等乘機思逞，竟誅艾連，巨人之亂至是卒以掃除。

## 要角
;艾連·葉卡（聲：梶裕貴）
:艾爾迪亞人，生於八三五年三月，授調查兵團將校。

;三笠·阿克曼（聲：石川由依）
:東洋與阿卡曼混血，生於八三五年二月，艾連之友，授調查兵團將校。

;阿明·阿諾德（聲：井上麻里奈）
:艾爾迪亞人，生於八三五年十一月，艾連之友，授調查兵團將校。

;里維·阿卡曼（聲：神谷浩史）
:阿卡曼人，英武善戰，授調查兵團兵長。

;艾爾文·史密斯（聲：小野大輔）
:艾爾迪亞人，授調查兵團長。既歿，以韓吉繼之。

;赫里斯塔·連茲（聲：三上枝織）
:本諱**希斯特莉亞·雷斯**，艾爾迪亞人。
:初，調查兵團反，廢偽王，乃以公主踐祚。

;弗洛克·福斯特（聲：小野賢章）
:艾爾迪亞人，授調查兵團將校。性果躁，從艾連總攬國政。

;吉克·葉卡（聲：子安武人）
:艾爾迪亞人，艾連長兄也，以馬萊戰士隊長來降帕拉迪。

;伊雷娜（聲：齋賀光希）
:馬萊人，性險黠，從吉克降帕拉迪，授軍團教頭。

;賈碧·布朗（聲：佐倉綾音）
:艾爾迪亞人，少善射，以馬萊兵授候補戰士。

;法爾可·葛萊斯（聲：花江夏樹）
:艾爾迪亞人，性仁柔，賈碧之友，以馬萊兵授候補戰士。

## 評述
是書構天下之宏規，述奇幻、戰陣、謀略諸事。狀人物如生，敘事跌宕。巨人之狀詭譎，令觀者駭異。戰場之描如臨其境，立體機巧之設施令人稱奇。斯書風行海內外，銷逾億冊。續有動畫、戲劇、玩具等衍生之作。動畫凡四季，深得人心。又有真人電影，分前後篇，或內製或洋造。復有諸般遊戲，遍及各類器具。

諫山氏之作，源於童年之歷，又取法他書。其巨人之狀，本諸怪獸影戲。書中探人性、自由、戰爭之理，發人深省。斯書之盛，在其別創之世界、錯綜之情節、鮮活之人物。然亦有譏其過於殘酷、結局致訟者。

## 引據

分類:平成漫畫
分類:平成動畫
分類:平成影戲
分類:令和動畫
分類:令和影戲
死亡筆記

《**死亡筆記**》，日本國作家大場鶇、畫師小畑健所作漫畫也，凡十二卷。平成十八年十月三日，Madhouse株式會社以原著改動畫而映，荒木哲郎導演，井上敏樹監督之。至十九年六月廿六日終幕，凡一部。其後亦以影戲與電視劇等復映。

## 概述
夜神月者，平成元年生於日本東京，警察廳搜查本部長總一郎之子也。性慧，美姿容，諳推理，少有令名。某日得一筆記簿，名曰《死亡筆記》。此物甚神異，凡書一人名於其上，其人必死。月遂以該物逞其志，凡有罪徒必書其名於筆記。久之，中外輿論大嘩，時人疑有神明降世罰罪。既而為惡者益憂，良善者益喜也。

月自號曰「基拉」，即英文殺手之謂也。亦以神自居，欲以其力建一大同世界；遂膺懲兇暴，由是世間紛亂為之一靖。然有偵探者名曰「L」，尤銜基拉之不法，以期緝拿問罪。乃喬裝赴日，其間纏鬥甚久，月素多智，以巧計誅之。又五年，月既卒業於東應大學，旋入仕，授公安情報管理課技官。

當此時，「L」門下尼亞、梅洛等年漸長，二人皆欲報其仇，伸其志。遂外倚美利堅、黑手黨以揭「基拉」其人。月雖死戰，然天命已盡，終不敵其手。歿於二十五年，年二十三。月卒，基拉之亂遂定矣。

## 要角
;夜神月（聲：宮野真守）
:日本人，公安警察之子。

;L（聲：山口勝平）
:本諱**艾爾·羅萊特**，私家偵探也。

;流愚（聲：中村獅童）
:死神也，及涉陽間，以死亡筆記贈夜神月。

;彌海砂（聲：平野綾）
:日本人，優伶也，夜神月之姬妾。

;魅上照（聲：松風雅也）
:日本人，檢察官也，從夜神月犯案。

;高田清美（聲：坂本真綾）
:日本人，NHN電視主播，從夜神月犯案。

;尼亞（聲：日高範子）
:本諱**奈特·瑞佛**，美國SPK機關首領，**L**後繼者也。

;梅羅（聲：佐佐木望）
:本諱**米歇爾·凱**，黑手黨徒，**L**後繼者也。

分類:平成漫畫
分類:平成動畫
分類:平成影戲
吳尊友

**吳尊友**，一九六三年生，安徽黃山人。嘗求學於上海醫科大學，後赴美深造，獲加州大學碩士學位。 公畢生致力者，公共衛生事業也。 凡肝炎、乙肝、艾滋病諸傳染病防控，皆能救死扶傷，鞠躬盡瘁。新冠疫開，公臨危受命，率隊入基層，奮戰一線，濟世救人，坊間稱國民專家。 公技藝超群，深孚眾望，拜中國疾控中心流行病學首席專家，又能言傳身教，引領後學，高風亮節傳四海。 二〇二三年十月，公因胰腺癌辭世，年六十。
喬喬之奇妙冒險

《**喬喬之奇妙冒險**》，日本畫師荒木飛呂彥所作少年漫畫也，凡一百三十一卷。平成廿四年十月六日，David Production株式會社以原著改動畫而映，鈴木健一、津田尚克導演，小林靖子監督之。迄今播映未竟，凡五部。自連載以來，該作亦有遊戲、外傳與影戲改編問世。

## 概述
**迪奧·布蘭度**，英格蘭人也，生於西元一八六八年。早慧，性沉深有城府，險詐叵測。其父達利歐，盜賊也。少家貧，達利歐好酒博，常以事毆迪奧，迪奧隱銜惡。年十二，達利歐暴戾尤甚，乃鴆殺之。父大慚，以其與貴族喬斯達有故交，遂托孤於喬氏。喬斯達有一子曰**喬納森**，小字**喬喬**。少惠敏，聰明仁孝，眾皆愛寵之。迪奧貌恭順，內素忌刻，既寄寓喬邸，益羨之，乃謀喬納森家貲。又七年，迪奧欲鴆殺喬斯達，然喬納森早悉先機，遂止。迪奧怏怏，遂盜喬納森之假面（亦名「石鬼面」）覆於頰，以異法化作吸血鬼；尋殺巡捕而走，喬斯達亦死於其手。未幾，歸附者漸眾，迪奧威勢日盛。喬納森慟父喪，乃從異人齊貝林學波紋氣功。及功成，與齊貝林等往迪奧巢復仇。喬納森既至，以波紋奮擊迪奧黨徒。迪奧爪牙幾潰，旋祭妖術，與喬氏等纏鬥。戰至良久，喬納森大破迪奧，迪奧肉身幾盡，僅余首級，尋遁去。一八八九年，喬納森攜妻艾莉娜泛海赴美國，迪奧復陰潛舟楫，以妖術擊喬納森。喬納森中創甚，旋卒，迪奧雖為不死身，亦不得脫，二人同沒於大西洋。時艾莉娜已有娠，及數月而誕，故喬氏一脈得免於此。喬納森其後有孫**喬瑟夫**、外玄孫**空條承太郎**等，皆號曰「喬喬」，由是與迪奧之戰亦延至百年矣。

## 人物
;喬納森·喬斯達
:聲：興津和幸
:英格蘭人，貴族喬斯達嫡子。

;迪奧·布蘭度
:聲：子安武人
:英格蘭人，喬斯達之養子。

;威廉·A·齊貝林
:聲：鹽屋翼
:意大利人，波紋煉氣士。

;艾莉娜·班魯多
:聲：川澄綾子
:英格蘭人，喬納森之妻。

;喬瑟夫·喬斯達
:聲：杉田智和／石塚運昇（年老）
:英格蘭人，喬納森嫡孫，艾莉娜之子也。

;空條承太郎
:聲：小野大輔
:日本人，喬瑟夫外孫。

分類:平成漫畫
分類:平成動畫
分類:平成電子遊戲
機動戰士高達

《**機動戰士高達**》，日本日昇動畫公司所作動畫。昭和五十四年四月七日，以原創動畫而映，矢立肇、富野喜幸導演。至今續作不絕，其後亦有外傳、影戲與電子遊戲等改編問世，時論以為佳作也。

## 概述
**夏亞·阿茲納布爾**，初諱**卡斯巴爾·雷姆·戴昆**，吉翁人，吉翁·茲姆·戴昆之子。茲姆者，吉翁元首也，嘗舉大義而立國，中外稱頌。初，武人扎比氏謀逆，鴆殺茲姆於議會，遂篡國政。卡氏少負志節，好讀書，穎敏絕倫。父卒，卡氏攜妹亡命地球聯邦。及長，通識時變，尤長將略。卡氏日慟於父喪，乃改名夏亞，歸吉翁，從戎以謀復仇。

時扎比氏竊弄威福，大興獨裁，且發兵入寇地球，世號曰「一年之役」。夏亞既從征，御赤色機甲，其速迅如疾風，多有斬獲，時人謂之「赤之彗星」，扎比氏頗倚之。夏亞既預軍國事，陰以計誘殺扎比諸將，大創其勢。扎比氏滅，夏亞遂遁去，徑投哈曼·卡恩。哈曼者，吉翁勳貴也，性機慧，善治兵事。一年之役既終，哈曼陰潛阿克西斯，慨然以興復為己任。吉翁雖亡，然余黨歸心王室；哈曼遂稱攝政，挾扎比王女米妮瓦以令天下，建號「新吉翁」。

夏亞甚愛昵王女，久之，益感哈曼專擅。復脫走，入地球奧古軍。俄而敗於哈曼，機甲盡毀，旋遁亡，不知所蹤矣。後哈曼寇地球敗歿，夏亞乃出，據甘泉星，仍稱「新吉翁」。夏亞久從戎，屢敗屢起，向不為之氣沮。及開釁，夏亞引軍以阿克西斯隕墜地球，由是欲畢其功於一役，地球旋征大軍禦寇。地球軍校尉**阿姆羅·雷**，少穎異，素多智略，兼涉行伍。自領奇兵奮擊，大破之，夏亞眾幾盡。夏亞部多新募，聞敗，余黨沮潰。夏亞不得脫，遂卒，阿姆羅亦歿於陣。

## 主角
;夏亞·阿茲納布爾
:聲：池田秀一
:吉翁人，新吉翁軍總司令。有一妹曰**阿爾黛西亞·索姆·戴昆**。

;阿姆羅·雷
:聲：古谷徹
:地球人，地球聯邦軍上尉，授「白色木馬」艦校尉。

## 據
*機動戰士GUNDAM 動畫版公式網頁
葡萄

**葡萄**，《漢書》作**蒲桃**，可以造酒。人酺飲之，則醄然而醉，故有是名。其圓者名草龍珠，長者名馬乳葡萄；白者名水晶葡萄，黑者名紫葡萄。

折藤壓之最易生。春月萌苞生葉，頗似括樓葉，而有五尖生鬚，延蔓引數十丈。三月開小花成穗，黃白色，仍連著實，星編珠聚。七八月熟，有紫白二色。西人及太原、平陽皆作葡萄乾，貨之四方。蜀中有綠葡萄，熟時色綠。雲南所出者，大如棗，味尤長。 西邊有瑣瑣葡萄，大如五味子而無核。

## 據

分類:果
分類:薔薇亞綱
宇文護

**晉蕩公護**字**薩保**，周文帝長兄邵惠公顥之子也。

## 嶄露頭角
文帝之入關，以年小不從。普泰初，始自晉陽至平涼，時年十七。文帝諸子並幼，遂委以家務，內外無不嚴肅。文帝歎之，以為類已。及臨夏州，留護事賀拔嶽。嶽被害。文帝至平涼，以護為都督，從破侯莫陳悅。後以迎魏帝功，封水池縣伯。從文帝禽竇泰，復弘農，破沙苑，戰河橋，並有功。芒山之役，為敵人所圍，賴都督侯伏龍恩救，乃免。坐免官，尋復本位。大統十三年，進封中山公。十五年，遷大將軍。與於謹征江陵，進兵徑至江陵城下，以待大軍至，圍而克之。師還，護又討平襄陽蠻帥向天保等萬餘落。初行六官，拜司空。

文帝西巡，至牽屯山遇疾，召護至涇州，見文帝。帝曰：「吾形容若此，必不濟。諸子幼，天下事以屬汝。」護涕泣奉命。行至雲陽，文帝崩，護秘之，至長安乃發喪。時嗣子沖幼，強寇在近，人情不安。護綱紀內外，撫循文武，眾心乃定。先是，文帝常云「我得胡力」，當時莫曉其指，時人以「護」字當之。尋拜柱國。文帝山陵畢，護以天命有歸，遣諷魏帝以禪代事。孝閔踐阼，拜大司馬，封「晉國公」，邑萬戶。趙貴、獨孤信等將謀襲護，護因貴入朝，執之，黨與皆伏誅，拜大塚宰。

## 迭廢二主
時司會李植、軍司馬孫恆等密要宮伯乙弗鳳、張光洛、賀拔提、元進等為腹心，說帝，言護不守臣節，宜圖之。帝然之，數將武士于後園，為執縛勢。護微知之。出植為梁州，恆為潼州，欲遏其謀。後帝思植等，每欲召之。護諫曰：「天下至親，不過兄弟。若兄弟自構嫌隙，他人何易可親？但恐除臣後，奸回得逞其欲，非唯不處陛下，亦危社稷。」因泣涕，久之乃止。帝猶猜，鳳等益懼，密謀滋甚，遂克日將誅護。光洛告護，護乃召柱國賀蘭祥、小司馬尉遲綱等以鳳謀告之。祥並勸廢帝。時綱總領禁兵，護乃遣綱入宮，召鳳等議事，以次執送護第。因罷散宿衛兵，遣祥逼帝，幽于舊邸。於是召公卿畢集護第。護曰：「先王勤勞王業三十餘年，寇賊未平，奄棄萬國。寡人地則猶子，親受顧命，以略陽公既居正嫡，與公等立而奉之，革魏興周，為四海主。自即位已來，荒淫無度，昵近群小，疏忌骨肉，大臣重將，咸欲誅夷。若此謀遂行，社稷必致傾覆。寡人若死，將何面目以見先王？今日甯負略陽公，豈可負社稷！寧都公年德兼茂，仁孝聖慈，今欲廢昏立明，公等以為何如？」群公咸曰：「此公之家事，敢不唯命是聽！」於是斬鳳等於門外，並誅植、恆。尋弑帝，迎明帝於岐州而立之。

二年，拜太師，賜路車冕服，封子至為崇業郡公。初改雍州刺史為牧，以護為之，並賜金石之東。武成元年，護上表政，帝許之，軍國大事尚委於護。帝性聰睿，有識量，護深憚之。有李安者，本以鼎俎得寵於護，擢為膳部下大夫。至是，護令安因進食加毒，帝遂崩。護立武帝，百官總已以聽護。

## 勢傾中外
自文帝為丞相，立左右十二軍，總屬相府。文帝崩後，皆受護處分，凡所征廢，非護書不行。護第屯兵禁衛，盛於宮闕。事無巨細，皆先斷後聞。保定元年，以護國都督中外諸軍事，令一府總於天官。或有希護旨者，雲周公德重，魯立文王之廟，以護功比周公，宜用此禮。於是詔于同州晉國第立德皇帝別廟，使護祭焉。三年，詔自今詔誥及百司文書並不得稱公名，以彰殊禮。護抗表固讓。初，文帝創業，即與突厥和親，謀為掎角，共圖高氏。是年，乃遣柱國楊忠與突厥東伐，破齊長城，至并州而還，期後年更舉，南北相應。齊主大懼。

是年，突厥復率眾赴期。護以齊氏初送國親，未欲即行，復慮失信蕃夷，不得已，遂請東征。九月，詔徵二十四軍及左右廂散隸、秦隴巴蜀兵、諸蕃國眾二十萬人。十月，帝於廟庭授護斧鋮。出軍至潼關，乃遣柱國尉遲迥為前鋒，大將軍權景宣率山南兵出豫州，少師楊標出軹關。護連營漸進，屯軍弘農。迥圍洛陽，柱國齊王憲、鄭公達奚武等營芒山。護性無戎略，此行又非本心，故師出雖久，無所克獲。以無功，與諸將稽首請罪，帝弗之責。天和二年，護母薨，尋詔起令視事。五年，詔賜護軒懸之樂，六佾之舞。

## 權臣身死
護性甚寬和，然暗於大體。自恃建立功，久當權軸，所任皆非其人。兼諸子貪殘，僚屬縱溢，莫不蠹政害人。以其暴慢，密與衛王直圖之。七年三月十八日，護自同州還，帝御文安殿見護訖，引入含仁殿，朝皇太后。先是，帝於禁中見護，常行家人禮。護謁太后，太后必賜之坐，帝每立侍。至是，護將入，帝謂曰：「太后春秋既尊，頗好酒，諸親朝謁，或廢引進。喜怒有時乖爽。比諫，未蒙垂納。兄今願更啟請。」因出懷中酒誥授護曰：「以此諫太后。」護入，如帝所誡，讀示太后。未訖，帝以玉珽自後擊之，踣地，又令宦者何泉以御刀斫之。泉懼，斫不能傷。時衛王直先匿於戶內，乃出斬之。

初，帝欲圖護，王軌、宇文神舉、宇文孝伯頗預其謀。是日，軌等並在外，更無知者。殺護訖，乃召宮伯長孫覽等，即令收護子柱國譚國公會、大將軍莒國公至、崇業公靜、正平公乾嘉及乾基、乾蔚、乾祖、乾威等，並柱國侯伏侯龍恩、龍恩弟大將軍萬壽、大將軍劉勇、中外府司錄尹公正、袁傑、膳部下大夫李安等，於殿中殺之。齊王憲曰：「安出自阜隸，所典庖廚而已，未足加戮。」帝曰：「汝不知耳，世宗之崩，安所為也。」十九日，乃詔暴護等罪，大赦，改天和七年為建德元年。護世子訓為蒲州刺史，其夜遣柱國越公盛乘傅鎮蒲州，徵訓赴京師，至同州賜死。護長史叱羅協、司錄馮遷及所親任者皆除名。護子昌城公深使突厥，遣開府宇文德齊璽書就殺之。三年，詔復護及諸子先封，諡護曰**蕩**，並改葬之。

分類:北朝列傳
李克強

**李克強**，籍安徽滁州，生於合肥。求學於北京大學，前法後經，博士師從於厲以寧教授，與師、李源潮、孟曉蘇合著《走向繁榮的戰略選擇》，仕中華人民共和國，初入北京大學團委，後得胡錦濤賞識，官拜團中央第一書記，河南省長、省委書記，遼寧省委書記。歲在丁亥，奉召進京，先入中央，後任國務院副總理，又五年，右遷國務院總理，初，勵精圖治，「克強經濟學」馳名海內，後，殫精竭慮，恐負百姓所托付。己亥年初，武漢大疫，臨危受命 ，奔赴江城，不辭辛勞，未有懈怠。十年不戀權位致仕，清正廉潔，惟別時與同僚云：「人在做，天在看」。同年夏，西遊敦煌，與民同樂。同年秋，南遊上海，驟患心疾，薨於浦東新區，享壽六十有八。即薨，故鄉百姓以花寄思，立花墻於合肥故居之側，過路之人莫不嘆息哀嘆。

分類:國務院總理世家
馬林科夫

thumb|馬林科夫之像
**馬林科夫** ，諱**格奧爾基·馬克西米連諾維奇**，蘇聯奧倫堡人。生於西元一九〇二年一月八日。一九五三年三月，領袖斯大林卒，馬氏以書記處書記授部長會議主席。一九五五年，黨首赫魯曉夫以馬氏怠政，譖害之。二月，辭閣揆，遷副主席兼電力部長。一九五七年，馬氏與莫洛托夫、卡岡諾維奇等疏論，欲劾罷赫氏。謀洩，赫氏召元帥朱可夫操兵圍馬氏等，皆逮下獄。一九六一年，坐罪除黨籍，謫徙哈薩克斯坦，授厄斯克門水電站長，凡七年而還。一九八八年一月十四日，遇疾卒於莫斯科，年八十六。

## 引據
* David Dallin, *Soviet foreign policy after Stalin* (1961) online
* Martin Ebon, *Malenkov:  Stalin's Successor* (NY: McGraw-Hill, 1953)
* Johanna, Granville, ''The First Domino: International Decision Making During the Hungarian Crisis of 1956'', Texas A & M University Press, 2004. 

分類:蘇聯世家
二〇二四年

## 大事
按，以下月日，悉從西曆。

是歲阿拉伯諸國攻以色列。
*一月二日：
**日本羽田機場，飛機相撞。
**大韓民國共同民主黨代表李在明遇刺於釜山。
*一月三日，伊朗克爾曼爆炸事，是爲恐怖襲擊，亡者八十有餘。
*一月十三日，中華民國總統改選，舉民主進步黨人賴清德與焉，是為十六代總統，蕭美琴副之。
*一月十四日，丹麥女王瑪格麗特二世遜位，太子弗里德雷克即位，號曰腓特烈十世。
*一月十五日，諾魯與臺灣絕交，旋以中原為友邦。
*一月廿五日，日本京都市法院定青葉真司絞決，以京都動畫縱火事故。
*二月一日，臺灣立法院復會，舉中國國民黨立委韓國瑜為立法院長。
*二月五日，英王查理三世不豫，詔輟朝。
*七月五日，英下議院推工黨魁首斯塔默為首相。
*七月廿六日，法國巴黎舉奧運會。
*十月一日，以自民黨人石破茂代岸田文雄為內閣總理大臣。
*十一月六日，美利堅共和黨人川普入選總統，舉萬斯為副總統，會歲末真除。
## 生
## 歿
*阮富仲
## 兼查
*是年大典卷首世事欄之存檔
馬丁·鮑曼

**馬丁·鮑曼** ，德意志普魯士人。生於西元一九〇〇年六月十七日。一九二八年，鮑曼入納粹黨，尋授衝鋒隊役員。一九三三年，晉副元首赫斯辦公室主任。世界大戰起，德元首希特勒命鮑曼督辦「鷹巢」營造事務。既竣工，鮑曼益用事，以黨務部長授元首秘書。一九四五年四月，蘇聯兵陷柏林，希氏自戕於地堡，遺命海軍元帥鄧尼茨嗣位，授鮑曼繼任黨首。五月二日，鮑曼率眾出，欲投鄧氏。奔至萊特站自盡，旋卒，年四十四。
狼人

**狼人**，西洋傳說之妖物也。其貌與常人無異。每至月圓，則幻化為狼。此獸或食人、畜。相傳若為此獸所囓，亦成**狼人**。

## 據

分類:古譚之生物
血濃於水

《**血濃於水**》，東瀛電視劇。日本放送協會放送衛星高級臺映之，改自一小品，岸田奈美作。令和五年五月十四映。河合優實主演，坂井真紀、吉田葵、福地桃子、奧野瑛太共演。

## 鏈
*日本放送協會放送衛星高級臺網址

分類:令和文學
分類:令和電視劇
分類:日本放送協會電視劇
尼伯龍根之歌

《**尼伯龍根之歌**》，中古德意志詩歌，不知其作者之始也。又譯《尼貝龍根之歌》、《尼伯龍人之歌》等。凡二部，曰《齊格飛之死》與《克琳希德之復仇》。

## 主角

;布倫希爾德 
:傳為北歐之女武神，冰島王哈坎女，性勇毅，持法嚴，長於武略。父薨，布氏乃即王位。
:布氏少有容止，光艷動天下，及長，慕者雲集，遂以比武而招親。齊格飛既陰助龔特爾克之，由是笈歸於龔氏。

;齊格飛 
:傳為屠龍勇者，克桑滕王子。任俠，負殊力，智數絕倫。
:初，龔特爾欲納布倫希爾德為妃，求討而無果，乃顧命於齊格飛。齊氏以三戰連捷，破布氏之陣，故而揚威於中外。

;龔特爾 
:勃艮第之王，性庸暗，外寬而內藏險詐。及齊格飛助其大婚，益銜惡，遂陰使人刺之。

;克琳希德 
:又譯**克里姆希爾特**，勃艮第公主，龔特爾女兄也，笈歸於齊格飛。

## 據
明報月刊

《**明報月刊**》，香港雜誌也，肇於丙午之歲正月。

蓋先是，香江雖為市埠，百貨殷盛，然文教未昌，士林罕有樽俎之雅集。時，查良鏞主《明報》事，懷憂世之思，抱存續斯文之志，欲闢一學術之園圃，以待天下之宿儒碩學，於是月刊之議始定。

刊既行，未幾，內地文教中否，禮崩樂壞。月刊乃以闡揚中夏文化、維繫學術綱紀為己任。遍邀海內外名士，如唐君毅、牟宗三、徐復觀、余英時、夏志清、傅聰之屬，咸為撰文。其所論，上及經史，下及藝文、時事，皆言必有據，持論公允。當是時，異說紛然，黨同伐異，而月刊獨立其間，不偏不倚。由是聲名鵲起，為士林所重，蜚聲遐邇。

分類:香港藝文
間諜與家眷

《**間諜與家眷**》，漫畫也，之筆也。漫畫，以平成卅一年七月二日初刊。復翻爲動畫，始映於令和四年。令和五年十二月廿二日，又衍為影戲，名之曰《間諜與家眷 密碼白》，按此戲也，執導筒者，爲。

分類:平成漫畫
分類:令和動畫
分類:令和影戲
驚奇數字馬戲班

《**驚奇數字馬戲班**》，動畫，美澳人同著。初，自二〇二三年始播於優管。按其事，謂有一女，未聞其名，入虛擬，既入馬戲班，逢五人，曾爲人，然女成一丑，曰帕姆尼。

分類:美國動畫
斬服少女

《**斬服少女**》，日本國動畫，平成廿五年十月三日初映。按其事，述有一女，曰纏流子，轉入「本能字學園」，其校園之事。

分類:平成動畫
英雄學院

《**英雄學院**》，日本國畫師堀越耕平所作漫畫，平成廿六年七月七日初刊。斯作改成動畫，平成廿八年四月三日初映至今。斯作亦改成影戲，平成卅年八月三日首作初映之。

分類:平成漫畫
分類:平成動畫
分類:平成影戲
少年駭客

《**少年駭客**》，花旗國動畫。初，自二〇〇八年始播於卡通頻道。按其事，謂有一少年，曰田小班，以手錶能百變。

分類:卡通頻道電視節目
史提芬宇宙

《**寶石戰士**》，花旗國動畫。初，自二〇一三年始播於卡通頻道。按其事，謂有一少年，曰史提芬·宇宙。

分類:卡通頻道電視節目
吾輩裸熊

《**吾輩裸熊**》，美國動畫。初，自二〇一六年始播於卡通頻道。按其事，謂有三熊，曰大大、胖達與阿極。

分類:卡通頻道電視節目
七夕沒焉

《**七夕沒焉**》，臺灣影戲也，成於民國百有九年。陳玉勳作、執導，劉冠廷、李霈瑜、周群達主演。斯作改成日本影戲，曰《渠，將至七十五剎那》。

分類:臺灣影戲
但彼且欲成婚

《**但彼且欲成婚**》，東瀛電視劇。東京電視臺映之，令和五年元月五日映。鈴木優華主演，福山翔大、優希美青、西岡星汰、濱津隆之、久保田磨希共演。

## 鏈
*東京電視臺網址

分類:令和電視劇
分類:東京電視臺電視劇
癒之鄰舍隱密

《**癒之鄰舍隱密**》，東瀛小說。斯作改作電視劇，日本電視臺映之，令和五年七月八日映。田邊桃子、小關裕太主演，矢吹奈子、前田公輝、奧智哉、小木博明、虻川美穗子、森永悠希、武田航平共演。

## 鏈
*日本電視臺網址

分類:令和小說
分類:令和電視劇
分類:日本電視臺電視劇
獲超能於異世，亦無敵於今世

《**獲超能於異世，亦無敵於今世～升等改運～**》，日本輕小說，美紅作、桑島黎音繪。

分類:平成輕小說
分類:令和動畫
英雄王爲盡武而轉生

《**英雄王爲盡武而轉生～當世最強見習騎士♀～**》，日本輕小說，ハヤケン作、Nagu繪。

分類:平成輕小說
分類:令和動畫
阿甘妙之世

《**阿甘妙之世**》，英、美共作動畫。初，自二〇一一年始播於卡通頻道。按其事，謂有一貓，曰陶阿甘、一金魚，舍弟陶阿達。

分類:卡通頻道電視節目
邊際服務

《**邊際服務**》，扶桑動畫，三赫茲社作。令和五年四月十二日，映乎日本電視臺。

## 鏈
*電視動畫之頁

分類:令和動畫
亞瑟王傳說

《**亞瑟王傳說**》，西元十二世紀之英格蘭史詩，不知其著者之始也。敘不列顛王亞瑟·潘德拉貢興亡之業。

## 主角

;亞瑟王 
:傳為不列顛烏瑟王之子，姓潘德拉貢。少寄寓於術士梅林，授文武藝。及長，英毅嫻將略，頗孚人望。
:烏瑟王崩，無遺詔，諸侯覬覦神器者，不可計數。亞瑟向有匡正社稷之志，乃從梅林諭，以殊力取「石中劍」。時有讖言曰「得石中劍者得天下」，亞瑟既取劍，於是海內悅服，遂以王子御極。

;梅林 
:傳為不列顛術士，諳道術，識陰陽，亞瑟王師從其學。亞瑟既稱王，蓋梅林潛謀之功也。

;桂妮薇兒 
:傳為不列顛人，美姿貌，亞瑟王之后也。

;蘭斯洛特 
:傳為不列顛人，從亞瑟王征伐，授圓桌騎士。

;湖中仙子 
:傳為不列顛仙女，居阿瓦隆湖，授亞瑟王者之劍。

;摩根勒菲 
:傳為不列顛幽冥女神，沉深險譎，任權術，道法無雙，亦工於醫。

;莫德雷德 
:傳為不列顛人，亞瑟王之子也，授圓桌騎士。
:性險躁，嘗舉兵反，與亞瑟戰於卡姆蘭。亞瑟既誅莫氏，亦中創甚，旋薨。

## 據
* International Arthurian Society
*  An excellent site detailing Welsh Arthurian folklore.
*  A detailed and comprehensive academic site, which includes numerous scholarly articles.
* Arthuriana: The Journal of Arthurian Studies, published by Scriptorium Press for Purdue University, US. The only academic journal solely concerned with the Arthurian Legend; a good selection of resources and links.
*  Provides texts and translations (of varying quality) of Welsh medieval sources, many of which mention Arthur.
* .
* The Camelot Project, The University of Rochester. Provides valuable bibliographies and freely downloadable versions of Arthurian texts.
* The Heroic Age: A Journal of Early Medieval Northwestern Europe. An online peer-reviewed journal that includes regular Arthurian articles; see especially the first issue.
* ''Of Arthour and of Merlin''  translated and retold in modern English prose, the story from Edinburgh, National Library of Scotland MS Advocates 19.2.1 (the Auchinleck MS) (from the Middle English of the Early English Text Society edition:   O D McCrae-Gibson, 1973, *Of Arthour and of Merlin*, 2 vols, EETS and Oxford University Press).
* Alliterative ''Morte Arthure''  translated and retold in modern English alliterative prose, from Lincoln Cathedral MS 91, the Lincoln Thornton Manuscript.
再生爲自動販賣機，徘徊於迷宮

《**再生爲自動販賣機，徘徊於迷宮**》，日本輕小說，晝熊作、加藤一佳繪。

分類:平成輕小說
分類:令和動畫
草食龍，五千壽，冠以惡龍之名

《**草食龍，五千壽，冠以惡龍之名**》，日本輕小說，榎本快晴作、しゅがお繪。

分類:平成輕小說
分類:令和動畫
石門

*石家莊之舊稱，宜閲此文；
*新北之政區，宜閱此文；
*諸多車驛，宜閲此文；
*中原、扶桑影戲，宜閲此文。
吳淞口

**吳淞口**，黃浦江注長江之口也，因宋時吳淞江以此口入長江，故名之為吳淞江。明永樂元年，成祖命夏原吉治浙西大水。原吉循禹三江入海故跡，浚吳淞下流於此，上接太湖，而度地為閘，以時蓄泄，遂有此口。永樂二年正月，原吉復浚于此。隆慶三年，應天巡撫海忠介公浚黃浦為下流，沿用至今。今吳淞口乃上海水路進出之門戶，旁設燈塔，以示航路。

分類:上海市地理
即時電報

150px|縮圖|徽
**即時電報**，或俗乎**照片牆**

，所以佈片言而結同道。立於西元二零一零年十月，起於美國。可結友、發圖、撰微文。中原有司禁之。

其名取「即時」與「電報」之合。

## 引據

分類:互聯網
中華民國一一三年總統選舉

**中華民國一一三年總統選舉**，舉於民國一一三年元月十三，暨十一回立法委員選舉於同日，中華民國八回正、副總統公民直選。正、副總統公民直選，且采普通、直接、平等、無記名、單記、相對多數投票制度。翌年五月二十，十五、十六回總統蔡英文且秩滿，已連任一回，莫重競選。

## 況
*投票率：百分之七一點八六
*投票數
**有效數：一千九百五十四萬七千五百○六人
**無效數：一十萬○八百○五人

### 政黨
*中國國民黨
*民主進步黨
*臺灣民眾黨

## 候選者
### 中國國民黨

### 民主進步黨

### 臺灣民眾黨

### 它
*郭台銘、賴佩霞：鴻海創立者；演者、作者
**九月十七，公民連署，至十一月十四過檻以參選，然廿四日，宣退選。

## 引據

分類:民國臺灣紀事
佩德羅一世

**佩德羅一世** ，姓**布拉干薩-波旁氏**，葡萄牙里斯本人。約翰六世第二子也，生於西元一七九八年十月十二日。

## 生平
王少封貝拉親王，年九歲，法蘭西皇帝拿破崙入寇葡國，俄而陷京師里斯本。王從宗室親貴亡命巴西，以里約為行在。一八一六年三月，王祖母瑪麗亞一世崩，父約翰即位，稱「約翰六世」。尋冊王為儲嗣，授巴西親王兼布拉干薩公爵。翌年十一月，王大婚，冊立神聖羅馬皇女利奧波丁娜為太子妃。

一八二〇年八月，約翰六世以葡國兵亂事詔還都。翌年七月，率百官抵里斯本。自拿破崙之役以來，王室播遷巴西凡十四年矣。王性機穎，及涉政事，尤恤巴西臣民之艱，遂弗從鑾歸，自以監國留守之。一八二二年五月，王自號曰巴西護國公。九月，王與諸公卿會於伊匹蘭加河，詔曰「不獨立，毋寧死！」。且定國歌為《獨立頌》，時謂之「解放者」也。十月十二日，王即皇帝位，上尊號曰「佩德羅一世」。封太子妃利奧波丁娜為皇后。一八二四年二月，帝詔命立憲，是為《巴西帝國憲法》，中外晏然。一八二五年十二月，皇后生子，帝大喜，賜名佩德羅，立為皇太子。一八二六年三月，葡王約翰六世崩，帝遂以王儲嗣位，號曰「佩德羅四世」。五月，帝禪位於皇長女瑪麗亞，又以王女沖齡踐祚，授弟米格爾親王攝政。十二月，皇后利奧波丁娜崩。一八二九年十月，冊法國勳貴女阿美莉為皇后。

初，米格爾以叔王擅作威褔，尋廢瑪麗亞，自立國君。帝聞之，惶怒尤甚，由是柄政益苛瑣，海內失望。一八三一年三月，京師軍民遊行於市，帝命彈壓，百姓益惡之。未幾，各省皆舉亂。四月，帝詔示懷柔，七日，行內禪，傳位於太子佩德羅。帝與親隨等泛海，俄而抵葡京里斯本。當是時，葡王米格爾專制日盛，捕殺自由黨人無數。帝素孚名望，既歸，葡人益思維新。一八三二年七月，帝自率亞速爾島兵團攻波爾圖，陷之，帝乃稱葡國攝政王。帝善外交，為人多智計，陰召英吉利傭兵伐米格爾，戰至外洋，大破其艦隊。一八三三年七月，帝合自由黨之兵進陷京師。既而逐米格爾，迎女王瑪麗亞重祚，帝以殊勳仍攝政如故。一八三四年九月廿四日，帝遇肺疾，大慚，旋崩於克魯茲宮，年三十五。

## 據
* 約翰·阿米蒂奇 (1836) 巴西歷史/卷2：從1808年布拉干薩家族到來至1831年唐·佩德羅一世遜位。
* 巴曼·羅德里克·J. (1988) 巴西：一個國家之鍛造 1798-1852。加利福尼亞州斯坦福：斯坦福大學出版社。國際標準書號 978-0-8047-1437-2
* 科斯塔·塞爾吉奧·科雷亞·达 (1972) 每一寸都是國王：巴西首位皇帝佩德羅一世傳記。塞繆爾·普特南譯。國家標準書號 978-0-7091-2974-5
* 巴曼·羅德里克·J. (1999) 公民皇帝：佩德羅二世與巴西之形成，1825-1891 加利福尼亞州斯坦福：斯坦福大學出版社。國家標準書號 978-0-8047-3510-0
* 莉迪亞·貝蘇切 (1993) Pedro II eo Século XIX（葡萄牙語）（第二版）里約熱內盧：新弗龍泰拉。國家標準書號 978-85-209-0494-7
昔有工作室

《**昔有工作室**》，美國短片，癸卯年六月十二，初映於安納西國際動畫電影節；同年十月十五放送於美國廣播公司；翌日寰宇更新於迪士尼加。崔倫特·柯瑞、丹·亞伯拉罕共作、執導，克里斯·達瑪托普拉斯主演。按其事，有一動畫社，華特迪士尼動畫工作室，全員且收工告退。有一新進與伯尼·馬丁森，論百週年，但願全旦角於廆上，能言。

## 旦角

## 它典

*互聯網電影數據庫

分類:美國影戲
分類:迪士尼動畫
帕特里斯·麥克馬洪

**帕特里斯·麥克馬洪** ，法蘭西敘利人。生於西元一八〇八年七月十三日。少從戎，入法陸軍騎兵團，累有功焉。一八五九年，麥氏從法皇征，以馬真塔之役大破奧兵，晉元帥，授馬真塔公爵。一八六四年，授阿爾及利亞總督。一八七〇年七月，從法皇征普魯士。九月，法兵大潰於色當，麥氏與法皇皆不得脫，降之。和議既成，法國共和立，乃歸，受命彈壓巴黎亂事。一八七三年五月，總統梯也爾休致，保王黨遂舉麥氏繼任元首。麥氏素尚君主制，及柄政，益視共和為寇仇。乃授保王黨人組閣，陰圖復辟，然憚於議會權重，故而徐謀之。一八七五年，共和黨人掌議會席次，旋定立憲政，是為《法蘭西第三共和國憲法》。共和憲法既立，保王黨勢不復振，麥氏亦垂拱也。一八七九年一月，麥氏辭總統，由是寄情山水間。一八九三年十月十六日，麥氏卒於蒙克雷松，年八十五。

## 據
*
*https://web.archive.org/web/20030224080507/http://www.limerick.com/history/marshallmcmahon.html
互聯網

**互聯網**者，電腦網絡相連而成也，遍佈寰宇，其形如網。發於二十世紀末，依網際協定互聯，繫百萬私人、學府、企業、政府之網絡於一體。其蘊甚廣，有傳超文約之檔、萬維網之網絡應用、電郵、通訊、文件共享之用。
天文紀年

**天文紀年**者，紀年之法也。基於公元紀年法，但有〇年，為計算便利之故。天文學常用之，故有此名。

天文紀年無公元前後之分，但以整數示年。〇年乃公元前一年，其後則與公元同，其前則以負整數示之，如負一年乃公元前二年，與公元有一歲之差。
泰山 (釋義)

*五嶽之一，宜閲此文；
*新北之政區，宜閱此文；
*迪士尼之影戲，宜閲此文。
法醫女王

《**UNNATURAL**》，又譯**法醫女王**、**非自然死亡**等。東瀛電視劇，初映於平成卅年元月十二，東京放送。塚原亞由子導，石原聰美主演。

分類:東京放送金曜劇
分類:平成電視劇
星願

*星願 (一九九九年影戲)
*星願 (二〇二三年影戲)
*星願 (日本影戲)
*星願 (一九九八年電視劇)
*星願 (臺灣電視劇)
*星願 四百一十萬星生於七疊
*星願 (曹駿專輯)
*星願 (張力尹專輯)
*星願 (flumpool之曲)
*星願 (SNH48之曲)
*星願 (一九四〇年歌曲)
*星願 (一九九五年歌曲)
*星願 (二〇二三年歌曲)
*星願 (星塵之曲)
*星願 (BREAKERZ之曲)
*星願 (Cocco之曲)
*星願 (NEWS之曲)
*星願 (陳美齡之曲)
*星願 (高野賴子之曲)
*星願 汝星之願☆水滴
*星願 (米田菜穗)
永州市第一中學

**永州市第一中學**者，華夏之中等學堂也，位湖南永州，肇於清光緒三十一年，初稱「永州府官立中學堂」，又名「永郡聯立蘋洲中學」。今，瀟湘名學也，有生徒凡五千餘，佔地四百畝。

校訓，「自強不息，厚德博學」。學生既肄其業，有入名校若北京大學、清華大學者，譽乎瀟湘。

分類:湖南省中學
尋龍傳說

*華特迪士尼影業一影戲，宜閲此文；
*華特迪士尼動畫社一影戲，宜閲此文。
叔父何以窮褲爲意焉

《**叔父何以窮褲爲意焉**》，漫畫，日人著。初，自令和三年載於連我漫畫，今既刊六卷。令和六年元月，始播電視劇於東海電視臺，原田泰造主演。按其事，謂有男曰者，年逾不惑，性剛愎自用。素不平其家人之言行，時加貶斥。後因其子之友，一好龍陽者，而漸悟己非，心意始易。

## 旁徵
*連我漫畫之網驛
*電視劇之網驛

分類:令和漫畫
分類:令和電視劇
分類:斷袖
目愛汝

《**目愛汝**》，東瀛電視劇，令和六年元月，始播於東京放送，蔡鍾協、二階堂富美主演，中川大志、山下美月共演。按其事，謂有一女，曰本宮侑里，而立之年，立一軒，鬻巧克力，逢一男，自大韓民國，曰尹太晤。

## 題名
其英題「Eye Love You」即英言「吾愛汝」之近音。

## 鏈
*官網

分類:令和電視劇
分類:東京放送火曜劇
利奧波德二世

**利奧波德二世** ，比利時人，利奧波德王長子也。西元一八三五年四月九日，誕布魯塞爾王宮。少穎敏，年十一，授布拉班特公爵。

王任俠好遊歷，及加冠，晉中將銜，乃巡幸印度、緬甸、埃及各國，以廣見聞。一八六五年十二月，利奧波德王崩，王以太子即位，上尊號曰「利奧波德二世」，冊奧公主瑪麗為王后。王性警黠，英武有雄才，既初御極，盡罷內外弊政。俄而除陋規、辦學校、行普選、整軍務、守中立，且訂新法而護勞工利權，輿論以為賢主矣。

一八七六年，王詔設「國際非洲協會」，命英人史坦利等經略非洲，遂有廓宇開疆之志。一八八五年七月，王循柏林決議條款詔立剛果自由邦，凡剛果土地、百姓與礦藏等皆歸王室所有。王雖行憲，亦喜刑名，遂以酷法治剛果。土人稍犯即下獄拷掠笞肉，備極慘毒，致家貲罄盡，善類觸法者沒為奴婢，隸勞役至終身，幾無以自存。

一九〇一年九月，清國因拳亂與英、法、德、俄、日諸國議和，訂約十二款，比國亦遣使往署之，乃闢租界於天津。一九〇八年十一月，比政府以天下物議沸騰，改剛果自由邦置比屬剛果，尋派員總督政務。王至是失節制，不悅，憾滋甚。一九〇九年十二月十七日，王崩於拉肯宮，時年七十四，葬聖母堂。王有三女，曰路易絲、史蒂芬妮、克蕾曼汀，無嫡子，王弟菲利普子佛蘭德伯爵襲立。

## 王室

## 考據
* Archive Léopold II, Royal museum of central Africa
* Official biography from the Belgian Royal Family website
* "The Political Economy of Power" Interview with political scientist Bruce Bueno de Mesquita, with a discussion of Leopold halfway through
* Interview with King Leopold II Publishers' Press, 1906
* The Crime of the Congo, 1909, Sir Arthur Conan Doyle, Archive.org
* 
* 
* 

分類:比利時本紀
龍櫻

《**龍櫻**》，東瀛漫畫，三田紀房作。斯作改東瀛電視劇，初映於平成十七年七月八日，二作映於令和四年四月廿五，東京放送，阿部寬主演。按其事，有一狀師，而後轉教師，至高中，春風化雨，助門生，舉東京大學。斯作亦改南朝鮮電視劇，曰《學習之神》；改中原電視劇者，曰《鳴龍少年》。

分類:東京放送金曜劇
分類:日曜劇場
分類:平成電視劇
分類:令和電視劇
最愛

*香港影戲，張艾嘉導，宜閲此文；
*中原影戲，顧長衛導，宜閲此文；
*林子祥之專輯，宜閲此文；
*周慧敏之專輯，宜閲此文；
*蔡依林之專輯，宜閲此文；
*KOH<sup>+</sup>之曲，宜閲此文；
*東瀛電視劇，宜閲此文；
*東瀛偶像之人名，宜閲此文。
日本〇一

**JO1**，日本組合，立於令和元年十二月十一。其名自一節目《PR**O**DUCE 10**1** **J**APAN〉。

## 鏈
* 官網

分類:令和音樂
其故在己

**其故在己**，日本樂社，立於平成卅年十一月十五日，方時故名BATTLE STREET，令和元年八月七日改名至今。

## 鏈
* 官網

分類:平成音樂
天地人

**天地人**，天時、地利、人和，又曰三才也。

又語謂：

*東瀛小說，火坂雅志著，宜閲此文；
*東瀛大河劇，日本放送協會映，宜閲此文；
*東瀛樂社，宜閲此文；
*三元數，所謂英言「XYZ」，又宜閱一文天地人之事。
韓國放送公社週末劇

**韓國放送公社週末劇**，韓國放送公社所製，自庚申年，映於韓國時間土日曜日酉時。

## 戲劇一覽
### 癸巳年
*《李純信，善哉》
*《王氏宅》

### 甲午年
*《時節甚好》
*《家眷何故如此》

### 乙未年
*《青鳥之宅》
*《冀母》

### 丙申年
*《五子》
*《月桂樹洋服軒之紳士》

### 丁酉年
*《異父》
*《黃金光輝》

### 戊戌年
*《共處之》
*《惟一看守》

### 己亥年
*《傾城犬女》
*《花好月圓，安居樂業》

### 庚子年
*《既娶親一回》
*《三光公寓》

### 辛丑年
*《善！光姊妹》
*《紳士與小姐》

### 壬寅年
*《今妍麗》
*《三姊弟往矣》

### 癸卯年
*《真見焉》
*《孝心宅，各自圖生》

分類:韓國放送公社電視劇
臺灣蔴雀至大黨

**臺灣蔴雀至大黨**，謀政於中華民國。民國一一一年十月十六，中華民國國防部海軍司令部前顧問郭璽立。總部立於臺灣臺北市南港區忠孝東路七段五一〇號。以弘揚蔴雀爲志。

## 鏈
*網址 

分類:民國臺灣紀事
中華民國電單車黨

**中華民國電單車黨**，謀政於中華民國。民國百有三年七月六日，臺北市政府前顧問董建一立。總部立於臺灣臺北市中正區臨沂街廿五巷七號。是黨也，自云以護御電單車者之權益為念。

百有七年，內政部依法廢止該黨之備案。

分類:民國臺灣紀事
分類:車
良醫 (釋義)

*宋翰林良醫，宜閲此文；
*良醫正、副，宜閲此文；
*南朝鮮電視劇，韓國放送公社播，宜閲此文；
*東瀛電視劇，富士電視臺播，宜閲此文；
*花旗電視劇，美國廣播公司播，宜閲此文。
歡喜冤家

**歡喜冤家**，成語，示愛人或伉儷，似相怨，然實相愛。
*明末小說，西湖漁隱主人著，宜閲此文；
*南朝鮮電視劇，韓國放送公社播，宜閲此文；
*花旗影戲，宜閲此文；
*花旗電視劇，美國廣播公司播，宜閲此文。
韓國放送公社月火劇

**韓國放送公社月火劇**，韓國放送公社所製，自壬戌年，映於韓國時間月火曜日夜戌時。

## 戲劇一覽
### 丙戌年
*《春花爛漫》

### 丁亥年
*《久仰玉人》
*《覓花而來》
*《漢城別曲正》
*《乃公師者》
*《欺詐信用調查所》
*《惡愛》

### 戊子年
*《父墜入情網》
*《強敵》
*《至強七迂》
*《戀愛結婚》
*《彼輩生之世》
*《花男》

### 己丑年
*《男子之事》
*《獨身男子》
*《傳說之鄕》
*《公主歸來》
*《天下無敵李平岡》
*《學習之神》

### 庚寅年
*《富翁之誕生》
*《國家喚焉》
*《九尾狐 小狐傳》
*《成均館緋聞》
*《瑪莉方泊》
*《夢想起飛》

### 辛卯年
*《強力班》
*《童顏美女》
*《間諜明月》
*《波塞冬》
*《腦學醫神》
*《夢想起飛其二》

### 壬辰年
*《愛情雨》
*《愛，誤之憑依》
*《海雲臺愛人》
*《歡喜冤家》
*《學校二〇一三》
*《廣告天才》

### 癸巳年
*《官場之神》
*《鮫》
*《良醫》
*《未來之擇》
*《總理與吾》

### 甲午年
*《陽光滿溢》
*《大男子》
*《演歌愛人》
*《見乎愛》
*《交響情人夢》
*《奪命任務》
*《吸血鬼醫師》

### 乙未年
*《汝何人 學校二〇一五》
*《憶乎汝》
*《怪媳》
*《無理直前》
*《嗚呼！維納斯》
*《武林學校》

### 丙申年
*《乳娘》
*《鄰家狀師趙德浩》
*《白熙歸來》
*《心善美》
*《雲畫之月光》
*《一男居寒舍》
*《花郎》

### 丁酉年
*《無暇之妻》
*《智英女，觀乎己》
*《下流之道》
*《學校二〇一七》
*《文胸二九年華》
*《魔女之法庭》
*《無暇秘書》
*《電臺羅曼史》

### 戊戌年
*《我儕適逢，奇蹟也》
*《汝亦人乎》
*《可愛然可惧》
*《至高離婚》
*《國標舞女兒》
*《鄰家狀師趙德浩其二 罪與罰》

### 己亥年
*《諸位國民》
*《香水》
*《聆汝歌》
*《朝鮮浪漫喜劇 綠豆傳》

### 庚子年
*《友約》
*《重生》
*《那廝》
*《喪屍探偵》
*《暗行御史》

### 辛丑年
*《月升之江》
*《五月青春》
*《望藍春》
*《警察課程》
*《戀慕》
*《花開思月》

### 壬寅年
*《狂愛》
*《紅丹心》
*《美男堂》
*《依法談情》
*《末幕》
*《頭腦共助》

### 癸卯年
*《綠洲》
*《適逢汝》
*《怦然心動》
*《純情拳手》
*《黑櫝於地》
*《婚禮大捷》
*《幻象戀歌》

分類:韓國放送公社電視劇
風林火山 (釋義)

**風林火山**，成語，示鬥時不屈。
*戰國武田信玄之軍旗，宜閲此文；
*東瀛小說，井上靖著，宜閲此文；
*東瀛大河劇，日本放送協會播，宜閲此文；
*東瀛影戲，宜閲此文；
*香港影戲，宜閲此文；
*臺灣影戲，緯來電影臺播，宜閲此文。
汝何人

*南朝鮮電視劇，文化廣播播，宜閲此文；
*南朝鮮電視劇，萬般電視網播，宜閲此文；
*南朝鮮電視劇，韓國放送公社播，宜閲此文；
*暹羅電視劇，歌萊美廿五播，宜閲此文；
*潔西 J之專輯，宜閲此文；
*蔡依林之曲，宜閲此文；
*羅志祥之曲，宜閲此文。
大河劇

**大河劇**，歷史劇名，其中「大河」語自法言「roman-fleuve」，乃大河小說之意。
*日本放送協會大河劇
*韓國放送公社大河劇
*中國中央電視臺歷史劇
*臺灣公視大河劇，如《斯卡羅》
孫子兵法 (釋義)

**[[孫子兵法]]**，兵家之言，孫子武著。

又語謂：
*南朝鮮電視劇，韓國放送公社播，宜閲此文；
*花旗漫畫，宜閲此文；
*瑞典專輯，薩巴頓作，宜閲此文。
鎌倉殿之十三人

《**鎌倉殿之十三人**》，大河劇，日本放送協會製。小栗旬演。述北條義時事，鎌倉武將也。首映以西元令和四年一月九日，及至十二月十八。

分類:令和電視劇
分類:日本放送協會大河劇
月火劇

**月火劇**，電視劇之放映時段名，映於韓國時間月、火曜日。

*中央東洋廣播月火劇
*文化廣播月火劇
*朝鮮放送月火劇
*首爾放送月火劇
*每日放送月火劇
*娛樂脫氧核糖核酸月火劇
*萬般電視網月火劇
*頻道甲月火劇
*韓國放送公社月火劇
腓特烈三世

**腓特烈三世** ，姓**霍亨索倫氏**，德意志普魯士人，威廉一世嫡長子也。西元一八三一年十月十八日，誕波茨坦新宮。

## 平生
王少有風儀，善騎射，沈靜雍容。年十七，大婚，冊立英吉利王女維多利亞為王妃。尋生一子，賜名曰威廉。

一八六一年一月二日，威廉一世以王太弟即普魯士王位，授王為儲貳。王素尚開明，既入東宮，乃畫策與英人相親善，結納國會諸朋黨，謀成憲政於普魯士。王亦勤軍務，數領兵大破丹麥、奧地利、法蘭西諸國，揚威中外。一八七一年一月十八日，威廉一世率諸侯公卿幸凡爾賽宮，即天子位，百官上尊號曰「德意志皇帝」。既登阼，冊立王為皇太子，復授維姬太子妃，以王子威廉為皇太孫。

初，威廉一世授俾斯麥入相，俾氏既當國，倡以鐵血立邦，由是盡褫議會威柄；又定策合俄疏英，居相位二十餘年，天下皆憚俾斯麥權重。王性聰悟，雅有人主量，及立國嗣，與妃留心民主憲政學說久，務以維新。俾斯麥用事，內倚帝眷，外忌王英毅好更張，畏而惡之，故多所裁抑，乃不使之預政。王頗不能平，病咽喉，憂勞愈甚，於是疾轉篤矣。一八八七年五月，王卧疾不起，妃亟召英醫者麥肯齊入視，療訖，王病甚，由此萎靡。一八八八年三月九日，威廉一世崩，王以儲君入宮，即皇帝位，尋冊妃為皇后，立威廉為皇太子。是時帝雖御極，而喉疾愈烈，困篤彌深，遂輟朝。未幾，帝病劇，軍國事仍委以俾斯麥。六月，大漸，十五日，崩於新宮寢殿，年五十有六。帝崩，太子威廉即皇帝位，尊后為皇太后，葬帝於和平教堂。

## 考據

### 出典
* 1888 Friedrich III. Information about Frederick III from Preussen.de.
* "Myths and Counter-Myths" , Frank Lorenz Müller, *[http://www.berfrois.com/ Berfrois]*, 6 February 2012
* ''The War Diary of the Emperor Frederick III, (1870–1871)'' Written by Frederick III, translated and edited by Alfred Richard Allinson. New York, Frederick A. Stokes Company, 1927. – This is the translated collection of the then Crown Prince Frederick William's war diaries that he kept during the Franco-Prussian War.
* ''Life of the Emperor Frederick'' Edited from the German of Margaretha Von Poschinger. New York and London, Harper & Brothers, 1901.
* 

分類:普魯士本紀
飆車者一生

《**飆車者一生**》，臺灣網絡視像也。民國一一二年七月至八月，段埃瑞克傳之於優管，共二回，其中旦角之貌，采沃賈克之漫畫。按其事，有少年某，市井庸保也。性浮華，好矜夸。既溺於情愛，益喪其本心，致令親故交謫，眾叛親離。後走險馳車於山谷峻隘之間，以逞其能，不慎傾覆，車毀而人亡。斯作於網絡揚名聲遠。

## 辨
臺灣一語「山道猴子」，即「飆車者於山路」，其中「飆車」者，「驅車而疾」之意，而非「御風而行一神車」也。

## 引據


分類:民國臺灣紀事
分類:網際名題
絕夫於世之五法

《**絕夫於世之五法**》，東瀛漫畫也。日人三田疊著，上交畫、吉咖通坊製之。肇於令和四年，載於數字媒體市場之書肆。令和五年元月十一，東京電視臺搬演為劇，馬場富美加主演，是為首部；翌年元月十日，復演第二部，高梨臨領銜，。按其本事，敘婦人奧田茜，日遭其夫大輔暴慢詈辱。一日，察夫有私，遂蓄怨毒，圖復讎以絕其於世焉。

## 備攷


## 博觀
*漫畫之官網
*電視劇其一之官網
*電視劇其二之官網

分類:令和漫畫
分類:令和電視劇
江南美人

《**江南美人**》，韓劇，中央東洋廣播公司作，改自漫畫，韓人淇萌琪 作。丁酉七月廿七映。林秀香、車銀優、趙宇麗、郭東延主演。

分類:中央東洋放送金土劇
機動搜查隊四〇四

《**MIU404**》，又譯**機動搜查隊404**、**機動搜查隊MIU404**等。東瀛電視劇，初映於令和二年六月廿六，東京放送。塚原亞由子導，綾野剛、星野源主演。

分類:東京放送金曜劇
分類:令和電視劇
肅宗張皇后

**[[唐肅宗]]皇后張氏**，鄧州向城人，金吾將軍去逸之女。

## 生平
少惠敏，曉書史，嫻儀有度。肅宗居潛邸時，納后為良娣。及肅宗與妃韋氏絕，后以容止得殊寵。初，安祿山、史思明等反，旋陷洛陽，破潼關，兵進京師。玄宗率公卿百官西狩蜀中，后與肅宗皆從之。行中道，百姓乞玄宗等復還京師，玄宗弗聽。后性警，尤多智計，遂以中官李輔國謀，從容與肅宗定策幸朔方。既至靈武，后產一子，是為定王侗。

肅宗即皇帝位，封后為淑妃，俄而進拜皇后，大赦天下。后既掌內廷，外倚佞幸李輔國、程元振等，頗預政事機務。乾元二年，百官請上后尊號「翊聖」，肅宗意允之，及李泌固諫，乃止。后又與輔國謀遷玄宗於太極宮，且忌建寧王倓英武，遂譖殺之。肅宗庸暗，自是受制於后暨輔國等，不復用事。

寶應元年四月，玄宗薨於甘露殿，肅宗亦疾篤，詔太子俶監國。后素與太子不合，乃謀誅太子而立越王係。輔國、元振等不從后議，矯詔衛太子入宮禁。后知其謀洩，尋趨肅宗榻前避。輔國兵至，遂幽后於別苑，誅之，肅宗驚懼而崩。代宗踐祚，詔廢后為庶人，逮余黨親族，皆流放。

## 據
*《舊唐書》vol. 52
*《新唐書》vol. 77
*《資治通鑒》卷218／219／220／221／222
維基語錄

**維基語錄**，隸屬維基媒體，乃維基大典之金蘭也，至理名言，付之闕如，人人皆可之。

## 鏈

* 維基語錄網站
* 中文維基語錄
東京放送金曜劇

《**東京放送金曜劇**》，日電視劇之名也，東京放送作，映於昭和卌七年。

## 戲劇一覽
### 平成卅一年
*《警察之家》
*《鐵手怪傑》

### 令和元年
*《凪之休暇》
*《十二分之一須臾之金盞花》

### 令和二年
*《勿誦經於病房》
*《機動搜查隊四〇四》
*《危險二人》
*《談情之母》

### 令和三年
*《乃公宅錄》
*《離婚活動》
*《方家眷募》
*《最愛》

### 令和四年
*《妻化門生》
*《懸案未決》
*《石子與羽男》
*《欺詐獵人》

### 令和五年
*《若言百萬回則己矣》
*《待定列車》
*《一兆遊戲》
*《費馬之饌食》

### 令和六年
*《極爲不妥！》

*
無間行者

*東瀛東京放送一影劇，宜閲此文；
*花旗影戲，宜閲此文。
*香港影戲，宜閱此文。
金曜劇

**金曜劇**，電視劇之放映時段名，映於日本、韓國時間金曜日。

*日本放送協會金曜劇
*東京放送金曜劇
*富士電視臺金曜劇
*韓國放送公社金曜劇
*獵戶座劇院頻道金曜劇
*首爾放送金曜劇
*萬般電視網金曜劇
*頻道甲金曜劇
蓄勢待發

*東瀛東京放送之劇集，宜閲此文；
*May'n之曲，宜閲此文；
*Supreme Team之曲，宜閱此文；
*邦喬飛之專輯，宜閲此文。
田氏代齊

**田氏代齊**，東周時史實也，敘齊大夫田氏陰竊國柄之事。歷田敬仲完、文子、桓子、僖子、成子、襄子、莊子與太公八世，凡數百年。

## 溯源
**田敬仲完**，陳厲公他之子也。完生，周太史過陳，陳厲公使卜完，卦得觀之否：「是爲觀國之光，利用賓于王。此其代陳有國乎？不在此而在異國乎？非此其身也，在其子孫。若在異國，必姜姓。姜姓，四嶽之後。物莫能兩大，陳衰，此其昌乎？」

厲公者，陳文公少子也，其母蔡女。文公卒，厲公兄鮑立，是爲桓公。桓公與他異母。及桓公病，蔡人爲他殺桓公鮑及太子免而立他，爲厲公。厲公旣立，娶蔡女。蔡女淫於蔡人，數歸，厲公亦數如蔡。桓公之少子林怨厲公殺其父與兄，乃令蔡人誘厲公而殺之。林自立，是爲莊公。故陳完不得立，爲陳大夫。厲公之殺，以淫出國，故《春秋》曰：「蔡人殺陳他」，罪之也。

莊公卒，立弟杵臼，是爲宣公。宣公廿一年，殺其太子御寇。御寇與完相愛，恐禍及己，完故奔齊。齊桓公欲使爲卿，辭曰：「羈旅之臣幸得免負檐，君之惠也，不敢當髙位。」桓公使爲工正。齊懿仲欲妻完，卜之，占曰：「是謂鳳皇于蜚，和鳴鏘鏘。有媯之後，將育于姜。五世其昌，并于正卿。八世之後，莫之與京。」卒妻完。完之奔齊，齊桓公立十四年矣。完卒，諡爲**敬仲**。仲生稚孟夷，敬仲之如齊，以陳字爲田氏。

田稚孟夷生湣孟莊，田湣孟莊生**文子須無**。田文子事齊莊公。晉之大夫欒逞作亂於晉，來奔齊，齊莊公厚客之。晏嬰與田文子諫，莊公弗聽。文子卒，生**桓子無宇**。田桓子無宇有力，事齊莊公，甚有寵。無宇卒，生武子開與僖子乞。

## 奠基
**田僖子**名**乞**，事齊景公爲大夫，其收賦稅於民以小斗受之，其粟予民以大斗，行陰德於民，而景公弗禁。由此田氏得齊衆心，宗族益彊，民思田氏。晏嬰數諫景公，景公弗聽。已而使於晉，與叔向私語曰：「齊國之政卒歸於田氏矣。」晏嬰既卒，大夫范、中行氏反晉。晉攻之急，范、中行請粟於齊。田乞欲爲亂，樹黨於諸侯，乃説景公曰：「范、中行數有德於齊，齊不可不救。」齊使田乞救之而輸之粟。

景公太子死，後有寵姬曰芮子，生子荼。景公病，命其相國惠子與髙昭子以子荼爲太子。景公卒，兩相髙、國立荼，是爲晏孺子。而田乞不説，欲立景公他子陽生。陽生素與乞歡。晏孺子之立也，陽生奔魯。田乞偽事髙昭子、國惠子者，毎朝代參乘，言曰：「始諸大夫不欲立孺子。孺子旣立，君相之，大夫皆自危，謀作亂。」又紿大夫曰：「髙昭子可畏也，及未發先之。」諸大夫從之。田乞、鮑牧與大夫以兵入公室，攻髙昭子。昭子聞之，與國惠子救公。公師敗。田乞之衆追國惠子，惠子奔莒，遂返殺髙昭子。晏孺子奔魯。

田乞使人之魯，迎陽生。陽生至齊，匿田乞家。請諸大夫曰：「常之母有魚菽之祭，幸而來會飲。」會飲田氏。田乞盛陽生橐中，置坐中央。發橐，出陽生，曰：「此乃齊君矣。」大夫皆伏謁。將盟立之，田乞誣曰：「吾與鮑牧謀共立陽生也。」鮑牧怒曰：「大夫忘景公之命乎？」諸大夫欲悔，陽生乃頓首曰：「可則立之，不可則已。」鮑牧恐禍及己，乃復曰：「皆景公之子，何爲不可！」遂立陽生於田乞之家，是爲悼公。乃使人遷晏孺子於駘，而殺孺子荼。悼公旣立，田乞爲相。四年，田乞卒，子**常**代立。

## 專政
鮑牧與齊悼公有郄，弒悼公。齊人共立其子壬，是爲簡公。田常成子與監止倶爲左右相。田常心害監止，監止幸於簡公，權弗能去。於是田常復修釐子之政，以大斗出貸，以小斗收。齊人歌之曰：「嫗乎采芑，歸乎田成子！」齊大夫朝，御鞅諫簡公曰：「田、監不可并也，君其擇焉。」君弗聽。

子我者，監止之宗人也，常與田氏有卻。田氏疎族田豹事子我有寵。子我曰：「吾欲盡滅田氏適，以豹代田氏宗。」豹曰：「臣於田氏疎矣。」不聽。已而豹謂田氏曰：「子我將誅田氏，田氏弗先，禍及矣。」子我舍公宮，田常兄弟四人乘如公宮，欲殺子我。子我閉門。簡公與婦人飲檀臺，將欲撃田常。太史子餘曰：「田常非敢爲亂，將除害。」簡公乃止。田常出，聞簡公怒，恐誅，將出亡。田子行曰：「需，事之賊也。」田常於是撃子我。子我率其徒攻田氏，不勝，出亡。田氏之徒追殺子我及監止。

簡公出奔，田氏之徒追執簡公于徐州。簡公曰：「蚤從御鞅之言，不及此難。」田氏之徒恐簡公復立而誅己，遂殺簡公。簡公立四年而殺。於是田常立簡公弟驁，是爲平公。平公卽位，田常爲相。田常旣殺簡公，懼諸侯共誅己，乃盡歸魯、衞侵地，西約晉、韓、魏、趙，南通吳、越之使，修功行賞，親於百姓，以故齊復定。

田常言於齊平公曰：「德施人之所欲，君其行之；刑罰人之所惡，臣請行之。」行之五年，齊國之政皆歸田常。田常於是盡誅鮑、晏、監止及公族之彊者，而割齊自安平以東至瑯邪，自爲封邑。封邑大於平公之所食。田常乃選齊國中女子長七尺以上爲後宮，後宮以百數，而使賓客舍人出入後宮者不禁。及田常卒，有七十餘男。常卒，子襄子盤代立，諡常爲**成子**。

## 鼎革
**田襄子**旣相齊宣公，三晉殺知伯，分其地。襄子使其兄弟宗人盡爲齊都邑大夫，與三晉通使，且以有齊國。襄子卒，子莊子白立。**田莊子**相齊宣公。宣公四十三年，伐晉，毀黃城，圍陽狐。明年，伐魯、葛及安陵。明年，取魯之一城。莊子卒，子太公'''和'''立。

**田太公**相齊宣公。宣公四十八年，取魯之城。明年，宣公與鄭人會西城。伐衞，取毋丘。宣公五十一年卒，田會自廩丘反。宣公卒，子康公貸立。貸立十四年，淫於酒婦人，不聽政。太公乃遷康公於海上，食一城，以奉其先祀。明年，魯敗齊平陸。三年，太公與魏文侯會濁澤，求爲諸侯。魏文侯乃使使言周安王及諸侯，請立齊相田和爲諸侯，安王許之。康公之十九年，田和立爲齊侯，列於周室，紀元年，自是齊封邑皆入田氏矣。

## 引據
*《史記／巻四十六》

分類:周書
同父二女

《**同父二女**》，臺灣電視劇也；我在影像製作，中視映。柯叔元、黃薇渟、陳妤、管麟、侯彥西主演。

## 辨
名中一語「加個賴」，其中「賴」者，有一父，賴能達。而劇中賴氏有異母女，有二。故此命題。

分類:中視電視劇
維基數據

**維基數據**，智海也，天下公用，曠然無禁。以統會圖文、兼包異語、羅為表譜見稱。其事隸乎維基基金會。

## 博觀

* 維基數據卷首
壹子尤壞，於是更之沉魚落雁

《**壹子尤壞，於是更之沉魚落雁**》，電視劇，令和四年十一月二日，始播於東京電視臺，深川麻衣主演。

## 備攷


## 鏈
*官網

分類:令和電視劇
分類:東京電視臺電視劇
真真假假 (電視劇)

《**REAL⇔FAKE**》，東瀛電視劇，初映於令和元年九月二日，每日放送，爲其一。毛利亘宏、山本透、杉岡知哉導，荒牧慶彥、植田圭輔、佐藤流司、松村龍之介、和田雅成、染谷俊之、蒼井翔太等演。

## 鏈
*其一官網
*其二官網
*其三官網

分類:令和電視劇
家財萬貫 (二〇二一年電視劇)

《**SUPER RICH**》，東瀛電視劇，初映於令和三年十月十四，富士電視臺。三橋利行、平野真、相澤秀幸、阿部雅和、下畠優太導，江口德子主演。

臺譯**SUPER RICH超級有錢**，其傳於friDay影音。

## 鏈
*官網

分類:令和電視劇
分類:木曜劇場
三年虛擬現實班

《**三年VR班**》，東瀛電視劇，初映於令和四年三月廿七，關西電視臺。的場政行導，前原滉主演。

## 釋義
三年VR班者，其中「VR」，即虛擬現實。

## 大綱
有內田氏伉儷，夫曰隼斗，妻曰滿。二人以虛擬現實之術，白日為同窗於幻境學堂，夜歸為夫婦於尋常人家。此作所言者，即此事也。

## 鏈
*官網
*推特

分類:令和電視劇
分類:關西電視劇
正義重生

《**正義重生**》，韓劇，始播於壬寅四月八日，首爾放送，述金熙宇狀。李準基、李璟榮、金智恩、鄭尚勳主演。

## 辨名
「正義的重生」，臺、星島U頻道之譯也。港譯「Again My Life：重生」。中原、大馬、星島One譯「再次我的人生」。

## 鏈
*官網

分類:首爾放送電視劇
他人之錢

《**OPM**》，香港電視劇，電視廣播作；壬寅四月廿九，始傳於myTV Gold；翌年三月廿七，無綫電視臺播。

## 辨
一語「OPM」，即「Other People's Money」之略云。

## 鏈
*官網
法醫名佚

《**女法醫JD**》，香港電視劇，電視廣播作；癸卯三月廿七，始播於無綫電視臺。

## 辨
一語「JD」，即「Jane Doe」之略云。

## 鏈
*官網
精神病院亦且迎白日

《**精神病院亦且迎白日**》，韓劇，始傳於癸卯十一月三日，網飛，述精神病院之狀。朴寶英、延玗臻、張東潤、李姃垠主演。

## 鏈
*官網

分類:大韓民國電視劇
食伴

《**Food Buddies**》，香港電視劇，Studio VO作；癸卯九月十八，始播於ViuTV。

## 辨
一語「Food Buddies」，即英語「食伴」。

## 鏈
*官網
予泳

《**I SWIM**》，香港電視劇，覓一作；壬寅七月十一，始播於ViuTV。

## 辨
一語「I SWIM」，即英語「予泳」。

## 鏈
*官網
惟爾愛爾

《**940920**》，香港電視劇，電視娛樂作；壬寅三月七日，始播於ViuTV。

## 辨
一語「940920」，即通語「就是你就愛你」之近音，亦即生角之母忌日，公元一九九四年九月二十。

## 鏈
*官網
靜雪

《**silent**》，東瀛電視劇，初映於令和四年十月六日，富士電視臺。風間太樹、高野舞、品田俊介導，川口春奈主演，目黑蓮、鈴鹿央士、篠原涼子、夏帆共演
。

## 辨名
**靜雪**，中原譯之譯也。臺譯**說不出口的愛**，其播於緯來日本臺。

## 備攷


## 鏈
*官網

分類:令和電視劇
分類:木曜劇場
金牌望族

《**GOLD**》，東瀛電視劇，初映於平成廿二七月八日，富士電視臺。河毛俊作導，天海祐希主演。

## 辨名
**金牌望族**，香港之譯，其播於美亞電視。以此譯名之題。

## 鏈
*官網

分類:平成電視劇
分類:木曜劇場
慈母錄

《**Mother**》，東瀛電視劇，播於平成廿二四月十四，日本電視臺。松雪泰子主演。按其事，有一研究員，而後轉教師，至小學，或日，見一門生，知之受虐，而後虜之。斯作亦改突厥電視劇者，曰《母》；改南朝鮮電視劇，曰《母愛》；改中原網絡劇，曰《美中不足》。

## 博覽
*日本電視臺之官網

分類:平成電視劇
分類:日本電視臺水曜劇
老嫗特工

《**C9特工**》，香港電視劇，電視廣播作；庚子九月廿一，始播於無綫電視臺。

## 辨
一語「C9」，即粵語「師奶」。

## 鏈
*官網
東京放送火曜劇

《**東京放送火曜劇**》，日電視劇之名，東京放送作，映於平成廿六年。

## 戲劇一覽
### 平成廿九年
*《四重奏》
*《無心我便休》
*《神奈氏》
*《囹圄公主》

### 平成卅年
*《心之所慮隱于神》
*《花過天晴之花男後傳》
*《母女樂章》
*《中學聖日誌》

### 平成卅一年
*《是日一見鍾情》
*《且時告退》

### 令和元年
*《天國餐館》
*《浪漫徵弦》

### 令和二年
*《至死不渝》
*《家政夫渚氏》
*《錢之盡者，愛之始也》
*《此情之炙乎》

### 令和三年
*《嗚呼！前輩！》
*《裝束爲愛，言之有理》
*《灰姑娘有約》
*《僅章結婚正文》

### 令和四年
*《戰歌》
*《愛殆不輟乎》
*《乘獨角獸》
*《花開爲汝》

### 令和五年
*《日暮攙手》
*《無名之指獻王》
*《二九年華/不惑之年》
*《二回弱冠》

### 令和六年
*《目愛汝》

*
齊神武帝

**[[北齊|齊]]高祖神武皇帝**姓**高氏**，諱**歡**，字**賀六渾**，勃海蓚人也。初事葛榮，為親信都督。爾朱兆弒魏孝莊帝。歡起兵討兆，滅之，擁立孝武帝，封渤海王，為丞相用事專權。帝西走依宇文泰。歡別立孝靜帝，由是魏分東西。歡仕東魏，與西魏宇文泰相攻戰。歡性深密，機權之際，變化若神，馭軍旅法令嚴肅。聽斷明察，文武鹹樂為用。卒謚**獻武**。齊天保初，追崇為**獻武皇帝**，廟號**太祖**。天統初，改謚**神武**，廟號**高祖**。

## 出典
*〔唐〕李百藥作《北齊書卷一》
*〔唐〕李延壽作《北史卷六》

分類:北朝世家
分類:北齊本紀
初逢花香

《**初逢花香**》，電視劇，臺龍陽或磨鏡作。製於民國一一〇年，鄧依涵撰、導。林辰唏、程予希、李易演。是劇以同性婚為揆。

分類:臺灣電視劇
中華電視公司

**中華電視公司**，簡曰**華視**，中華民國電視臺。肇立於民國六十年。同年十月八日立、卅一日開播。同臺視、中視等合稱「老三臺」。

## 它典

## 鏈
*網址

分類:臺灣電視臺
吾推之子

《**吾推之子**》，日本集英社漫畫也。赤坂明作，橫槍萌果繪。初載《週刊少年躍》二〇二〇年廿一號。連載至二〇二四年五十號，凡十六卷。是作也，事在復仇。令和五年改動畫，天下人盡皆知。

## 人物
### 歿者
;星野愛（聲：高橋李依）
:此作之關鍵。少孤，後為莓樂商號所聘，列於「B小町」為優伶。年十六，誕育一子一女。後為兇徒所襲，歿，年二十。

;雨宮吾郎（聲：伊東健人）
:產科醫師，心儀星野愛。
:為惡徒推落山崖而亡，後托生為星野愛久愛海。

;天童寺紗理奈（聲：高柳知葉）
:亦心儀星野愛。頑疾纏身，早夭，年十二，後托生為星野瑠美衣。

;星野愛久愛海（聲：大塚剛央）
:字**阿奎亞**，愛之子也。目睹其母遇害，遂立誓，必尋元兇（即其父）而誅之。事成，墜海而亡，年十八。時人謂其舉暴虎馮河，有違其性，故多譏之。

;神木輝（聲：宮野真守）
:優伶也，與愛相善而生二子。後為愛久愛海所推，墮於滄溟，首觸礁石而亡，年三十四。

### 存者
;星野瑠美衣（聲：伊駒百合繪）
:字**露比**，愛之女，愛久愛海之妹。欲承母志，復立「新B小町」。

;有馬佳奈（聲：潘惠美）
:優伶也，幼為名伶，以能瞬息而泣聞名，號曰「天才子役」。坐音近，為瑠美衣謔稱為「舐重曹之天才」。屬「新B小町」。

;黑川茜（聲：石見舞菜香）
:隸LALALAI梨園之優伶。嘗演劇時，誤傷同儕，竟遭眾議所困，欲投橋自盡，為愛久愛海援手救之。善摹仿星野愛之神態。

;MEM CYO（聲：大久保瑠美）
:網絡主播也。年實二十五，然偽稱十八。今亦為「新B小町」一員。

## 論
網民觀此戲，曰：「赤坂之風，一如往昔耳。」

分類:令和漫畫
分類:令和動畫
分類:令和電視劇
分類:令和影戲
分類:赤坂明
黑山國王尼古拉一世

**尼古拉一世** ，黑山人，米爾科公爵長子也，妣曰安娜斯塔西婭。西元一八四一年十月七日，誕於涅古希。

## 生平
少慧黠，好習武略，稍長，遊學於巴黎。一八六〇年八月，黑山親王達尼洛遇刺，崩，無子。王乃以從子嗣位，群臣上尊號曰「尼古拉一世」。十一月，王與勳貴女米萊娜大婚，冊米氏為王妃。

王素察邊事，曉戎機，既御極，遂詔辦軍校、殖工廠、興教育，孜孜以求維新。王英武，尤諳外務，與俄、義等國交聘不絕。一八七六年俄土戰事起，王命大軍征土，且數詣列強以求奧援。及終戰，土人乃與之訂約，由是黑山獨立之始也。王柄政二十余年，河清海晏，國勢益昌。

一九〇五年，王詔立憲，既訂《黑山憲法》，盡革舊幣制、刑律暨報禁等，中外稱頌不已。一九一〇年八月，王詔改黑山公國為王國，遂即王位。俄皇尼古拉二世亦遷使賀，贈王俄陸軍元帥。一九一二年，巴爾幹之役起，王合塞爾維亞、保加利亞與希臘等復征土，黑山兵圍斯庫台，陷之。翌年《布加勒斯特條約》成，土耳其割貝拉內、伊佩克、賈科瓦諸城予黑山。

一九一四年八月，歐戰起，王尋與德、奧、土國絕交，詔宣戰。一九一六年一月，奧兵陷塞爾維亞，俄而攻黑山，陷京師采蒂涅。王率文武臣工亡命義大利，後徙法國波爾多。歐戰既終，王欲歸國掌政，然塞爾維亞以大軍入寇，且削黑山為省，自領之。王不得還，沮甚，乃復留法國，益怏怏。一九二一年三月一日，王崩於昂蒂布，年七十九。

## 王室

王自冊立**米萊娜·武科蒂奇**為后，生三子七女。
;佐卡公主
:婿：塞爾維亞國王**彼得一世**
;米莉察公主
:婿：俄羅斯大公**彼得·尼古拉耶維奇**
;安娜斯塔西婭公主
:婿：洛伊希滕貝格公爵**格奧爾基·馬西米連諾維奇** (和離)俄羅斯大公**尼古拉·尼古拉耶維奇** (改嫁)
;達尼洛王儲
:媳：梅克倫堡郡主**尤塔**
;埃萊娜公主
:婿：義大利國王**維多·伊曼紐三世**
;安娜公主
:婿：巴騰堡親王**弗朗西斯·約瑟夫**
;米爾科親王
:媳：奧地利勳貴女**娜塔莉亞**
;謝妮亞公主
:獨身
;佛潔拉公主
:獨身
;彼得親王
:媳：英吉利歌姬**薇爾蘭特**

## 引據
* 
* 
* 
* 
* 
* 

分類:黑山本紀
臺灣民眾黨

**臺灣民眾黨**，略云**民眾黨**，謀政於中華民國。民國百有八年夏，柯文哲，臺北市市長，立於臺北市中正區。臺北市，中華民國直轄市也。

民國百有十四年初，柯文哲辭主席職，以黃國昌代行黨事。後黃國昌真除。

## 辨黨
昭和二年，以林獻堂、蔣渭水為首，別置臺灣民眾黨，此非也。

## 引據

分類:民國臺灣紀事
彼輩天堂

《**彼輩天堂**》，電視劇也。民國一〇六年四月廿一始播於中視。廖慧珍、藍葦華、謝飛、陳天霖、許安植、蔡明修主演。按其事，苗栗一家之事。

## 鏈
*中視戲劇之面書

分類:中視電視劇
吾輩佳愛

《**吾輩佳愛**》，網絡劇，民國一一〇年元月八日，始傳於臺我儕電視。製於昨年，林珮瑜撰、姜瑞智導。林子閎、楊宇騰、張睿家、石知田、李齊、羅德弘、范姜彥豐、辛樂兒演。是劇以斷袖為揆。

分類:臺灣電視劇
分類:斷袖
碳酸氫鈉

**碳酸氫鈉**，無機化合物也，化學式NaHCO<sub>3</sub>，俗謂「小蘇打」、「重曹」、「焙用鹼」。

## 性

其色白，質細若粉，實乃單斜晶體。味鹹而微澀，無毒。能溶於水，然不及碳酸鈉之易。水溶液呈弱鹼性。此物乃強鹼弱酸中和所生，酸式鹽也。

## 變化
此物性不穩，遇熱易解，潮濕之氣中亦然。

熱解。凡攝氏五十度以上，即始分解，釋二氧化碳、水，而復歸爲碳酸鈉。至攝氏二百七十度，分解以此爲盡。其式如下：

: 2 NaHCO3 → Na2CO3 + H2O + CO2↑

遇酸則烈沸，釋氣如湧，即二氧化碳也。

## 用

其用甚廣：
# 庖廚：以此爲發酵粉，和麵蒸烤，受熱氣散，令麵食鬆軟可口。
# 醫藥：可制制酸劑，以平胃酸之過多；亦可治酸中毒。
# 洗滌：去污去油，兼能除臭。

## 註


## 據
期年余食其男之饔

《**期年余食其男之饔**》，臺灣影戲，成於民國百有十一年。杜政哲作、執導，周興哲、李沐、宋柏緯、何思靜、婁峻碩、林鶴軒主演。

分類:臺灣影戲
夜半夢林默娘乘潮，棄朽物至來者，此乃實之也

《**夜半夢林默娘乘潮，棄朽物至來者，信也**》，臺灣影戲，民國百有十一年九月十六，車庫娛樂發行。朱詩鈺導，陳人平、郭芙演。片長凡十七分。其原文，漢字凡卅一字。

## 鏈
*開眼電影網

分類:臺灣影戲
黃長燁

**黃長燁** ，本貫咸鏡南道，朝鮮人。日本大正十二年一月廿三日，生於平安南道江東郡。

## 生平

少慧穎，雅好學問，及長，入日本中央大學習律法。時朝鮮全土屬日，太平洋釁啟，長燁乃還朝鮮從戎，謀獨立。西元一九四五年八月，朝鮮光復，長燁徙蘇聯莫斯科大學進修，授哲學博士。當此時，朝韓南北分治成，長燁歸遂居平壤，授金日成綜合大學教授。未幾，擢科學院社會科學部委員。

長燁善屬文，博聞強識，通馬哲意理。日成甚倚信之，遂委長燁以參讚機務。一九六五年，授金日成綜合大學總長，兼領中央宣傳部次長，日成子正日、女慶喜輩皆師長燁學。一九七〇年，授朝鮮勞動黨中央委員。一九七二年十二月，晉最高人民會議議長。一九八〇年，兼中央書記局書記，由是位居清要十余年。長燁性警慎，恃才有智數，深疾驕奢，故權幸皆素仇，以至於數忤正日。及日成薨，正日即元首位，專恣尤甚。長燁常引為憂，益惶恐。

一九九七年二月，長燁受命出使日本、中國。既至北京，長燁尋與秘書金德弘亡命韓大使館，通電歸順。三月，韓政府徙長燁於菲律賓，俄而護從抵首爾。長燁既投韓，正日大怒，遂命褫長燁品秩，且逮長燁家眷下獄，發牢城營充苦役。長燁自寄寓韓國以來，乃籌組朝鮮民主委員會，以「倒金」為號召；頻昭示正日家秘辛，撰文聲討之。正日等亦罪長燁為叛逆，陰使黨人擒捕。二零一零年十月十日，長燁暴卒於首爾私邸，年八十七，是日為勞動黨立六十五週年慶也。十二日，韓政府追贈無窮花章。十四日，葬於國立大田顯忠院。長燁述作頗多，其著者有《余觀史之真諦》等。

## 引據

分類:朝鮮民主主義人民共和國世家
分類:平安南道列傳
九百電聯車

**九百型電聯車**，簡稱**EMU900**，臺灣鐵路之電聯車也，產於高麗，一列有十車。於民國百有九年入臺。

色鐵灰，車側有一綠條。速如雷，每小時可達百三十公里。
地拉那

**地拉那** 者，泰西阿爾巴尼亞之都城也。

## 概述

地拉那位於該國內地，達埃蒂山西北，西元前始有人居。一六一四年，值鄂圖曼帝國治世，乃詔築城於埃爾曾河之濱。一九二零年，歐戰既終，阿國遂復立，俄而定地拉那為京師。一九三九年四月，義大利國相墨索里尼引軍寇阿國，地拉那亦陷之。及義兵退，德意志人尋至，據之。

阿人霍查者，阿爾巴尼亞共產黨揆首也，自募義兵擊之，數年而克復諸邑。一九四四年，霍查合南斯拉夫兵陷地拉那。德兵悉潰，霍查整軍入，仍定都地拉那，由是百年來，中央之所繫也。地拉那有民九十萬余眾，轄二十四城邑，屬地拉那州節制。該城市長官皆由公選，市長掌銓綜度支，秩定四年，今員諱曰埃利昂·韋利亞吉。

## 據
永動機

**永動機**者，昔人幻設機器也。不假外力而恆動。今人以爲謬焉。無中生能，是有悖熱力學第一定律。其熵反減，是悖於第二定律。故不可成也。

## 據

分類:物理
吳漢

**吳漢**，字**子顏**，漢南陽宛縣人也。

家貧，給事縣為亭長。王莽末，亡命至漁陽。以販馬自業。後歸光武，拜偏將軍。勇鷙有智謀，諸將鮮能及者。伐蜀，與公孫述戰，八戰八克。又北擊匈奴，位至大司馬，封廣平侯，卒謚忠，名列雲臺二十八將之二。
## 據

《後漢書》卷十八 吳蓋陳臧列傳第八

分類:漢列傳
吳芮

**吳芮**，漢之長沙王也。

芮，本秦時番陽令，甚得江湖間民心，號曰**番君**。天下之初叛秦，英布歸芮，芮以女妻之，因率越人舉兵以應諸侯。沛公攻南陽，乃遇芮之將梅鋗，與偕攻析、酈，降之。及項羽相王，以芮率百越佐諸侯，從入關，故立芮為**衡山王**，都邾。其將梅鋗功多，封十萬戶，為列侯。項羽死，上以鋗有功，從入武關，故德芮，徙為**長沙王**，都臨湘，翌年薨，謚曰文王，子成王臣嗣。傳五世，孝文帝後七年，國除。

## 據

《漢書》卷三十四 韓彭英盧吳傳第四

分類:漢列傳
劉翼

**劉翼**可解︰
* 漢北海恭王
* 劉翼 (蠡吾侯)
* 劉翼 (彭城王)，十六國漢趙之彭城王
劉翼 (蠡吾侯)

蠡吾侯**劉翼**，孝章帝孫，河間孝王開之子也。

元初六年鄧太后征濟北、河間王諸子詣京師，奇翼美儀容，故以為平原懷王得後焉。留在京師。歲余，太后崩。安帝乳母王聖與中常侍江京等譖鄧騭兄弟及翼，雲與中大夫趙王謀圖不軌，窺覦神器，懷大逆心。貶為都鄉侯，遣歸河間。翼於是謝賓客，閉門自處。永建五年，河間孝王上書，願分蠡吾縣以封翼，順帝從之。翼卒，子志嗣，為大將軍梁冀所立，是為桓帝。梁太后詔追尊翼曰**孝崇皇**，廟曰**烈廟**，陵曰**博陵**。建和二年，更封桓帝弟都鄉侯碩為平原王，留博陵，奉翼後。尊翼夫人馬氏為孝崇博園貴人，以涿郡之良鄉、故安，河間之蠡吾三縣為湯沐邑。

## 據
*《後漢書》卷五十五 章帝八王傳第四十五

分類:漢列傳
假面醫者

《**Get Ready!**》，又譯**假面醫者**。東瀛電視劇，初映於令和五年一月八日，東京放送。堤幸彥、武藤淳、山本剛義導，妻夫木聰主演。

分類:日曜劇場
分類:令和電視劇
漢河間孝王

河間孝王**劉開**，孝章帝之第六子也。

以永元二年封，分樂成、勃海、涿郡為國。延平元年就國。開奉遵法度，吏民敬之。永寧元年，鄧太后封開子翼為平原王，奉和帝子懷王勝祀；子德為安平王，奉明帝子樂成王黨祀。開立四十二年，永建六年薨，謚孝，子惠王政嗣。翼卒，子志嗣，為大將軍梁冀所立，是為桓帝。梁太后詔追尊孝王為**孝穆皇**，夫人趙氏曰孝穆后，廟曰清廟，陵曰樂成陵。

## 宗族
### 子
*河間惠王劉政
*蠡吾侯劉翼，桓帝之父也。
*安平孝王劉得
*解瀆亭侯劉淑，靈帝之祖父也。
*任城王劉博
*別有十一人亭侯

## 據

《後漢書》卷五十五 章帝八王傳第四十五

分類:漢列傳
汝何人之學校二〇一五

《**汝何人之學校二〇一五**》，電視劇，大韓民國放送公社所製。李恩菲、高恩星主其事，金所泫、陸星材、南柱赫演。

分類:韓國放送公社月火劇
懸案未決

《**INVISIBLE**》，又譯**無間行者**、**懸案未決**。東瀛電視劇，初映於令和四年四月十五，東京放送。竹村謙太郎、棚澤孝義導，高橋一生主演。

分類:東京放送金曜劇
分類:令和電視劇
歡喜冤家 (電視劇)

《**歡喜冤家**》，電視劇，大韓民國放送公社所製。羅如玉、高守男主其事，金諪恩、申鉉濬、韓載錫、韓彩雅演。

分類:韓國放送公社月火劇
劉淑 (解瀆亭侯)

解瀆亭侯**劉淑**，孝章帝孫，河間孝王開之子也。

淑以河間孝王子封解瀆亭侯。淑卒，子萇嗣。萇卒，子宏嗣，為大將軍竇武所立，是為靈帝。建寧元年，竇太后詔追尊皇祖淑為**孝元皇**，夫人夏氏曰孝元后，陵曰敦陵，廟曰靖廟。置令、丞，使司徒持節之河間奉策書、璽綬，祠乙太牢，常以歲時遣中常侍持節之河間奉祠。
## 據

《後漢書》卷五十五 章帝八王傳第四十五

分類:漢列傳
救參家族

《**MY FAMILY**》，又譯**我的家**、**捍衛家園**、**救參家族**，東瀛電視劇，初映於令和四年四月十日，東京放送，二宮和也主演。鳴澤家主其事。

分類:日曜劇場
分類:令和電視劇
劉萇

解瀆亭侯**劉萇**，河間孝王開孫，解瀆亭侯淑之子也。

父淑卒，萇嗣解瀆亭侯。萇卒，子宏嗣，為大將軍竇武所立，是為靈帝。建寧元年，竇太后詔追尊皇考萇為孝仁皇，夫人董氏為慎園貴人，陵曰慎陵，廟曰奐廟。置令、丞，使司徒持節之河間奉策書、璽綬，祠乙太牢，常以歲時遣中常侍持節之河間奉祠。熹平三年，使使拜河間安王利子康為濟南王，奉孝仁皇祀。
## 據

《後漢書》卷五十五 章帝八王傳第四十五

分類:漢列傳
竹南驛

**竹南驛**，處臺灣苗栗縣竹南。隸臺灣鐵路局。縱貫路、臺中路、海岸路經此。

分類:縱貫路 (臺鐵北段)
分類:臺中路 (臺鐵)
分類:海岸路 (臺鐵)
民法

**民法**，乃國家設立之律法，以裁定民事權利與義務也。涵蓋物權、債權、人身權、家事等。凡人之間，產業糾葛、承諾履行、婚姻家族、繼承遺產，皆須依法而定其是非曲直。
伏見區

[縮圖|[伏見稻荷大社]]
**伏見區**，在日本京都市。伏見稻荷大社在此。

## 它典
* 伏見區

分類:京都
禮儀

**禮儀**，古之所重，以為治國家、安社稷、序人倫之大綱也。儒家稱「禮」，乃天地之性、祖宗之法、君子之行。禮之於人，分上下，定親疏，明尊卑，表內外。行禮者，當遵循其規範，以表內心之敬重。
統領

**帥**，軍中主將也。昔之帥，謂有司兵馬之人，統帥三軍，布陣列，領兵征伐，治軍有方，威嚴而明智。於今言之，即為領袖、首領之意。
大選

**大選**，一稱**普選**，民國之制度也。本指民間廣泛選舉之事，多用於選立國家元首、議會之議員等。凡達法定年歲之國民，不分貴賤、貧富，悉有選舉及被選舉之權。選舉之時，民眾投票，以決定候選人之得失。此制謂之民主，群力決策，共商國是，異於君主專制。

分類:政治
士官

**士官**，軍中之職役也，居於卒伍之上，將領之下。其分下中上三等，復有士官長。此等人輩，非由科舉所得，多於卒伍內選拔，或經軍學深造，習諸兵法，得其智識。士官責任，輔佐將領，又治內務，訓練士卒，執行戰略戰術，操演兵法。
水師

**水師**，今謂之**海軍**。專司水上，備戰於江湖海洋，防衛疆土，掃蕩海寇。水師所用戰艦，分面浮舟、水下舟，器械遠甚古之戰艦，可疾行千里而不倦，亦有潛匿江湖海底，掩蔽於敵視野之外。水師遂分航空戰隊以征空中，陸戰隊則登岸奮戰。

其裝備自古轉變：曩昔帆船槳舟，逐步淘汰；而鐵甲蒸汽，甚或核能推進之鋼鐵巨艦，流為戰事主幹。火炮之威，遠強於古之投石弩矢，射程極遠，破壞極鉅。復有「飛箭」，雖遠必達，飛彈是也。

时至今日，雖大戰已息，諸國猶備精銳之水師，備不虞之需。

分類:戎
祖籍

**祖籍**，所謂先人之故里也。生人之時，所稟氣息，所繫血統，皆來自祖先所處之地。
天際綫

[縮圖|[聖迭戈城之天際綫]]
**天際線**，即視界極處，天地之交匯也。仰望遠方，地平如線，青天蒼穹與之相接，形成一界限。古人稱之為**天涯**或**地極**，寓意天地相連而無窮盡也。旅人行至遠處，覺地天相隔，遂以地平線為目之所及，天之所覆，而無法直達之境地。
海關

**海關**，朝廷設以稽查往來貨資之所也。一修國庫，二防禁制。自古皆有渡口關稅之設，而今之海關，更以管理疆域為務。
童兵

**童兵**，謂未成年者，被迫持兵，而入戍役也。夫以幼童從軍，本乃非法，不合人道。此事多見於亂世，或戰火稍息之國。其童幼稚未脱，稟性尚頑，不知生死之厲，而強使挾戈入陣，其險惡可知。
使節

**使節**，古之稱**使者**也，猶今日之外交使臣，出於一國，奉國命使他國。其職責曲折，或通好問安，或講和議條，或獻書奉賀，亦或為貿易商旅。通使節而接國交，此維繫各邦休戚之事也。
官僚制

**官僚制**，職官序級之制也。自古，官僚謂之有序，州郡以上至天子，各有定職，上命下遵，嚴謹之至，文牘繁縟。昔者，律令甚整，官吏各盡其職，庶政得以井然。

然則官僚之制，必嚴謹依律行事，若有過差，則法司考核之。蓋自古聖王建制，置刺史、郡守、縣令、縣尉、六部尚書及諸司寮員，此皆官僚制之範疇也。其權責有序，自上至下，級級相承，一以貫之，旨在使政務、刑法、供賑、軍旅之類，務得條理分明，以致遠方亦令人如左右掌上觀事。
分類:制度
爆彈

**爆彈**者，又謂**炸彈**，火器之屬也。其先，可溯至宋之霹靂砲，極盛於金、元之際。炸彈先以金屬或厚布為襯，內藏火藥，或混雜硝石、硫磺、炭粉等物。縛以線縷密封，裝置引火之繩索，縱火之後，數息間火藥遂爆，聲震萬里如雷鳴，其力能毀城拔寨，至為兵家大患。

然炸彈之用，攻城掠寨，尤務速決；暗殺勦敵，亦常以此行。若擲之於敵，敵人不及避，當場死傷無數，猶如山崩地裂，其威力可見一斑。然該物亦危險甚矣，蓄之不善，亦易傷己。

自鳥銃火炮之發明，炸彈之製更加精良。凡軍中用火藥者，皆需謹慎駕馭，方能役使於戰場，增兵勢而不自殃也。《武經總要》載火藥之方，詳其配製、用法。古人謂之「雷火神器」，善用之，則足以扭轉乾坤。其要在於應變之智、出奇之謀也。
議會毆鬥

**議會毆鬥**者，謂大議之所，士子交相角鬥是也。議員或因意見相左、互不相讓，至於動武、叱罵，擾亂秩序。雖時有司儆示，而弗能制止者亦有之。

議會者，本以和議綏邦國，開言路於世議。然政途險惡，官場如戰地，士子心怨氣積。因政見不同，或法案表決之際，怖懼於票數，乃起口角，甚則動武。
信史

**信史**，所謂記載實證之史也。昔之史官，編年紀事，以書文字，史乃可信焉。自文字之萌，人事得以傳承，亦即所謂歷史時代也。然，歷史前之世，文獻匱乏，多信口耳相傳，故難考其真偽，稱之史前時代。

古典文明，如蘇美爾、印度河谷、古埃及，皆有文字記錄於世，自是史料豐饒，可覯信考。華夏、瑪雅文明亦然，不久而後，亦步入信史之世。蘇美爾之楔形文字，前三千五百載現之，記其言理，為古之最早文字。埃及象形，同時代亦現，形似其物，以記事義。古字母之始，腓尼基文字，自埃及聖書體演變，約前千年左右生之。諸今日字母，多由此源起矣。
分類:史部
有虞氏

**有虞氏**，遠古之國也。舜為其末代之君。地處東南，今之浙江杭州，故舜亦稱為虞舜。虞氏前者，皆以部落聚居，而舜即帝堯之授，嗣位治國，法度具備。舜之德行遠播，修德慎罰，通四方，風教深植，賞罰明晰，百官各得其職。
新石世

**新石世**，石器時代之末也。彼代人以石為器，磨製光滑，亦能作瓦，燒以為陶。居有定處，耕田種穀，畜養為生，俶有城郭村落矣。工匠技藝，纖巧非昔比。織物釀酒，亦始於斯。氏族制度，已現雛形。

至此時也，天下大同，萬國無疆。然中土及南北諸夷，或稍晚入此盛代。歲月荏苒，新石世終結之時，去今七千年至二千年不等。斯時，赤銅鐵器始出，鑿石為器之風，漸被金屬所替代。斯亦信史之始，記載更確，事跡可考矣。
馮該

**馮該**，東晉、桓楚之將領。

該仕晉，任揚威將軍。太元十一年十月，前秦主苻丕率數千騎謀襲洛陽，該自陜邀擊之，殺丕，執其太子寧、長樂王壽、左僕射王孚、吏部尚書茍操，送建康。

隆安三年十二月，廣州刺史殷仲堪、雍州刺史楊佺期作亂，江州刺史桓玄遣將軍馮該追佺期及其兄廣，皆獲而殺之，傳首建康。追擊仲堪至柞溪，仲堪自殺。

隆安五年十二月，玄遣其將皇甫敷、馮該戍湓口。

元興元年二月，玄討司馬元顯，使該等攻歷陽，襄城太守司馬休之嬰城固守。休之軍潰滅，馮該、苻宏、皇甫敷、索元破前將軍司馬尚之於姑孰。

元興二年九月，新野人庾仄，殷仲堪之黨也，聞桓偉死，桓石康未至，乃起兵襲雍州刺史馮該於襄陽，走之。十二月，玄稱帝，國號楚，任該為鎮東將軍，封魚復侯。

元興三年五月，玄與晉安帝入江陵。馮該勸使更下戰，玄不從。輔國將軍何無忌攻江陵，馮該以兵會之，無忌等大敗，死者千余人。退還尋陽。
十月，桓振遣鎮東將軍馮該守東岸，冠軍將軍劉毅、振武將軍劉道規擊破馮該於豫章口，該與輔國將軍桓仙客敗走石城。

義熙元年正月，桓振遣該與衛將軍桓謙守江陵。建威將軍劉懷肅追斬馮該於石城。

## 據
* 《晉書》卷九、卷七十四、卷九十九、卷一百十五
* 《資治通鑑》卷一百六、卷一百十一-卷一百十四
* 《十六國春秋》卷三十九
分類:晉列傳
內閣總理大臣 (清)

**[[清]]內閣總理大臣**，清國之首揆也。德宗議改新官制，宣統三年始立。內閣設國務大臣十人，以各部大臣兼充。

## 概述

總理大臣者，特簡，掌參畫機要，締綸時務。法律詔令，會國務大臣尾署名銜。事涉一部或數部，會所司大臣署之。會議時充議長，協理大臣佐之。丞掌主閣務，綜領眾局，方軌諸長。承宣掌布絲綸，守法典，司文書圖籍。制誥掌詔旨制敕，璽書冊命，起草進畫，稽頒寶星勳章，典領籓封勳級。敘官掌考功定課，匯覈履行。統計掌統一計表，刊行年鑒。印鑄掌編輯官報，餘依往制。法制院掌編纂法規，修明法令，擬上候裁。

光緒三十二年，改組舊內閣，設會議政務處，以各部尚書為內閣政務大臣。宣統三年四月初十，詔改責任內閣，以領班軍機大臣慶親王奕劻為總理大臣，並定內閣屬官制。授大學士那桐、徐世昌俱為協理大臣。以梁敦彥為外務大臣，善耆為民政大臣，載澤為度支大臣，唐景崇為學務大臣，蔭昌為陸軍大臣，載洵為海軍大臣，紹昌為司法大臣，溥倫為農工商大臣，盛宣懷為郵傳大臣，壽耆為理藩大臣。

九月廿六日，慶親王內閣以武昌亂事疏辭。隆裕太后、攝政王載灃特命袁世凱組織責任內閣，授總理大臣。以梁敦彥為外務大臣，趙秉鈞為民政大臣，嚴修為度支大臣，唐景崇為學務大臣，王士珍為陸軍大臣，薩鎮冰為海軍大臣，沈家本為司法大臣，張謇為農工商大臣，楊士琦為郵傳大臣，達壽為理藩大臣。

## 引據
*《清史稿／卷一百一十四》

分類:清書
王沈

**王沈**，字**處道**，晉太原晉陽人也，柔孫。

少孤，養於從叔昶，事之如父。奉繼母寡嫂以孝義稱。好書，善屬文，作《魏書》。以佐命勛累遷尚書令、散騎常侍。封博陵郡公，卒謚元。
## 據
*《晉書》卷三十九 列傳第九
分類:晉列傳
鄭沖

**鄭沖**，字**文和**，晉之滎陽開封人也。

起自寒微，博究儒術及百家之言。曹丕爲太子，命沖爲文學，累遷尚書郎，出補陳留太守。大將軍曹爽引爲從事中郎，轉散騎常侍、光祿勳。沖與孫邕、曹羲、荀顗、何晏共集《論語》諸家訓註之善者，記其姓名，因從其義，有不安者輒改易之，名曰《論語集解》。嘉平三年，拜司空。及高貴鄕公講《尚書》，沖執經親授，與侍中鄭小同俱被賞賜。俄轉司徒。魏元帝即位，拜太保，位在三司之上，封壽光侯。沖雖位階臺輔，而不預世事。時司馬昭輔政，平蜀漢之後，命賈充、羊祜等分定禮儀、律令，皆先諮於沖，然後施行。及魏帝告禪，使沖奉策。晉武帝踐阼，拜太傅，進爵爲公。頃之，司隸李憙、中丞侯史光奏沖及何曾，荀顗等各以疾病，俱應免官。帝不許。沖遂不視事，表乞骸骨。優詔不許，遣使申喻。沖固辭，上貂蟬印綬，詔又不許。十年薨。帝於朝堂發哀，追贈太傅，賜秘器，朝服，衣一襲，錢三十萬，布百匹。諡曰成。
## 據
*《晉書》卷三十九 列傳第九
分類:晉列傳
何曾

**何曾**，字**穎考**，晉之陳國陽夏人也，燮子。

好學博聞，與同郡袁侃齊名。仕魏累拜司徒，封朗陵侯。晉武帝受禪，拜太尉，進爵為公。其性豪奢，日費萬錢，猶曰無下箸處，以附賈充。為正直所非。卒謚元。
## 據
*《晉書》卷三十三 列傳第三
分類:晉列傳
地下忍者

《**地下忍者**》，日本作家花澤健吾所纂漫畫。令和五年十月五日，以原著改動畫而映。桑原智導演，大知慶一郎監督之，是年十二月廿一日終幕，凡一部。

## 概述
昭和二十年，二次大戰既終，美軍屯駐日本，諭命日政府取締忍者會。忍會雖除籍，而忍者遁亡各國，或陰刺政要，或典掌機務，俱受日政府遙制。故忍者統領威柄，仍決之於忍會。雲隱九郎者，忍者之下士也。忍會授九郎隱於市井，以生徒充講壇高中。當此時，聯合國欲謀日本忍者衛星，遂遣死士山田美月、猿田赴日。至講壇高中，美月既遇九郎等，由是大戰幾不可免也。

## 主角
;雲隱九郎
:聲：坂泰斗
:男子，忍者下士，講壇高中生徒。
;鈴木
:聲：種崎敦美
:女子，忍者下士，某出版社編輯。
;日比奇跡
:聲：畠中祐
:男子，忍者下士，九郎之同窗。
;蜂谷紫音
:聲：山下大輝
:男子，忍者下士，忍會幹部之孫。
;加藤
:聲：新垣樽助
:男子，忍者中士，九郎之上峰。
;鬼首
:聲：瀨戶麻沙美
:女子，忍者下士，加藤之部曲。
;山田美月
:聲：內田彩
:女子，與猿田俱為聯合國忍者。
;佐佐魔
:聲：園崎未惠
:女子，忍者上士，忍會之元老。
;川戶愛
:聲：安濟知佳
:女子，九郎之友鄰，歌舞姬。

## 據

*https://magazine.yanmaga.jp/c/underninja/|官方網站 
*https://under-ninja.jp|電視動畫官方網站

分類:平成漫畫
分類:令和動畫
臺灣雙語無法黨

**臺灣雙語無法黨**，謀政於中華民國。民國一〇九年元月十九，中華民國教育家蕭文乾立。總部於臺灣臺北市中正區羅斯福路四段六十八號立。揚雙語教育，中文、英文，二合而行之。

## 鏈
*網址

分類:民國臺灣紀事
查理芒格

**查理芒格**，美國人也，生奧馬哈市。少聰敏，好讀書，識博聞廣，胸有大志也。及長，從軍報國，後入哈佛，修法學，卒業為律師。執業十三載，精於律法，思非所願，乃棄之，投身商賈。少壯時，遇奇人巴菲特，相談甚歡，志同道合，乃合創伯克希爾·哈撒韋公司，專營股票基金，投機取巧，盈利頗豐，時人以股神譽二人。芒格善投資之術，以價值為本，重公司之基本面，不為市場波動所撼。又能用賢，博採眾長，終成大業。雖富甲一方，然生活簡樸，樂善好施。嘗捐資助學，興辦慈善，以濟世人。嘗言：「財富之道，非但在於個人之得失，更在於社會之福祉。」又能提攜晚生，逢股東大會，傳道解惑，盛況坊間知業。其著作等身，所著《窮查理寶典》，皆睿智言也，備受世人推崇。二〇二三年冬，芒格卒故里，年九十有八。
靳準

**靳準**，漢趙匈奴人。劉聰崩，太子粲立，耽於酒色。準為大將軍，決國事。尋殺粲，滅其族而自立，稱漢天王，稱藩於晉。旋為石勒、劉曜所滅。
## 據
* 《晉書》卷一百二 載記第二
分類:十六國列傳
劉盆子

**劉盆子**，漢宗室，城陽景王章之後，式侯憲之孫也。赤眉軍樊崇反新莽，掠盆子於太山之式縣。及滅更始，入長安，立以為帝，年號建世。後赤眉敗，盆子降於光武。以為趙王郎中。病失明，賜滎陽均輸官地，使食其稅終身。
## 據
* 《後漢書》卷十一 劉玄劉盆子列傳第一
分類:漢本紀
袁譚

**袁譚**，字**顯思**，漢末冀州牧紹之長子也。

紹信後妻劉氏言，偏愛少子尚，以譚出繼兄後。出為青州刺史。紹卒，逢紀、審配矯紹遺命，奉尚嗣為冀州牧。譚攻尚，敗還南皮。尚復攻譚，譚請救於曹操。操救之，尚乃還。後譚背操，操討之。譚軍潰，為追者所殺。
## 據
* 《三國志》卷六 魏書六 董二袁劉傳第六
分類:漢列傳
麻秋

**麻秋**，後趙太原胡人。仕石虎為征東將軍。性險毒，俗謂有兒啼，母輒駭之曰，麻胡來，啼聲遂絕。以冉閔亂奔鄴。前秦苻洪使子雄迎擊，獲之，以為軍師將軍。因宴鴆洪，為洪世子健所殺。
## 據
* 《資治通鑒》晉紀
分類:十六國列傳
軍機大臣

**軍機大臣**，清職官也。世宗雍正七年，時清廷西北用兵，世宗以慮洩機密，詔立軍機處。軍機大臣始參畫戎要，弗涉政略，而乾隆以來，威柄漸重，自是軍國萬機無不讚襄也。

## 概述
軍機大臣，無定員，由內閣大學士、六部尚書、侍郎等特旨召入。其名曰大臣，或曰大臣上行走，初入者或加「學習」字。乾隆中，親王不入軍機。至嘉慶四年，始命成親王入值，旋出。咸豐中，以時局多艱特命恭王入值，歷咸、同、光三朝領班如故。後醇王、禮王與慶王等繼之。宣統三年，改設責任內閣，遂以軍機大臣為內閣大臣。

## 名錄
### [[雍正|雍正朝]]
*怡親王胤祥
*張廷玉
*馬爾賽
*蔣廷錫
*鄂爾泰
*哈元生
*馬蘭泰
*福彭
*訥親
*班第
### [[乾隆|乾隆朝]]
*鄂爾泰
*張廷玉
*訥親
*班第
*索柱
*豐盛額
*海望
*莽鵠立
*納延泰
*徐本
*傅恆
*汪由敦
*高斌
*蔣溥
*陳大受
*舒赫德
*來保
*尹繼善
*劉綸
*兆惠
*劉統勳
*覺羅雅爾哈善
*阿蘭泰
*阿里袞
*裘曰修
*夢麟
*三泰
*富德
*于敏中
*阿桂
*福隆安
*索琳
*溫福
*豐升額
*桂林
*慶桂
*福康安
*袁守侗
*梁國治
*阿思哈
*和珅
*明亮
*李侍堯
*董誥
*福長安
*王杰
*孫士毅
*松筠
*台布
### [[嘉慶|嘉慶朝]]
*阿桂
*和珅
*王杰
*福長安
*董誥
*台布
*沈初
*傅森
*戴衢亨
*吳熊光
*那彥成
*成親王永瑆
*慶桂
*成德
*劉權之
*德瑛
*英和
*托津
*方維甸
*盧蔭溥
*松筠
*勒保
*桂芳
*章煦
*戴均元
*和瑛
*文孚
### [[道光|道光朝]]
*曹振鏞
*黃鉞
*英和
*盧蔭溥
*文孚
*松筠
*長齡
*玉麟
*王鼎
*蔣攸銛
*穆彰阿
*潘世恩
*趙盛奎
*賽尚阿
*奎照
*文慶
*隆文
*何汝霖
*祁雋藻
*陳孚恩
*季芝昌
### [[咸豐|咸豐朝]]
*祁雋藻
*賽尚阿
*何汝霖
*季芝昌
*穆蔭
*舒興阿
*彭蘊章
*邵燦
*麟魁
*恭親王奕訢
*瑞麟
*杜翰
*文慶
*柏葰
*匡源
*文祥
*焦祐瀛
### [[同治|同治朝]]
*恭親王奕訢
*桂良
*沈兆霖
*寶鋆
*曹毓瑛
*文祥
*李棠階
*李鴻藻
*胡家玉
*汪元方
*沈桂芬
### [[光緒|光緒朝]]
*恭親王奕訢
*文祥
*寶鋆
*沈桂芬
*李鴻藻
*景廉
*王文韶
*醇親王奕譞
*左宗棠
*翁同龢
*潘祖蔭
*禮親王世鐸
*額勒和布
*閻敬銘
*張之萬
*孫毓汶
*許庚身
*徐用儀
*剛毅
*錢應溥
*廖壽恆
*裕祿
*榮祿
*啟秀
*趙舒翹
*載漪
*鹿傳霖
*瞿鴻禨
*慶親王奕劻
*榮慶
*徐世昌
*鐵良
*世續
*林紹年
*醇親王載灃
*張之洞
*袁世凱
*那桐
### [[宣統|宣統朝]]
*慶親王奕劻
*袁世凱
*世續
*張之洞
*那桐
*鹿傳霖
*戴鴻慈
*吳郁生
*貝勒毓朗
*徐世昌

## 引據
* 趙爾巽等纂《清史稿／卷一百七十六》

分類:清書
吳謝宇弒母案

**吳謝宇弒母案**，蓋乙未年福州弒親大案也。

**吳謝宇**，福建南平人。西元一九九四年十月七日生人，幼年喪父，隨其母**謝**氏**天琴**。
謝氏乃福州師範學院附屬第二中學歷史教師，性溫內斂訥於言。
謝宇聰慧，天資甚佳，自幼學業優於同輩學子，入北京大學，鄰舍皆讚。或曰：「是子甚優，犬子若得其半，則吾足矣。」

西元二零一五年六月，吳謝宇購兇器於網路。是年七月十日酉時許，謝天琴歸。謝氏納履之際，其子吳謝宇以啞鈴擊其頭，謝氏遂倒，複攻其面，謝氏斃，歿年四十七歲。

其母既死，吳謝宇以布裹屍，置屍於房內。恐事發，遂謂親屬左右曰：「吾將往美國求學，吾母隨」。不日，吳以其母之名，請辭教職。如是，亦非萬全，吳置監控於藏屍房，日夜監看。又購活性碳，置於屍體旁，以吸其臭。

先是，吳謝宇弒母，奪母財物，揮霍無度。未幾，財貨既罄。遂詐其親友：「蓋吾將赴美求學，然貲匱力竭，竊念無償之扶助，特冀相助微躬」。如是，詐得財貨百萬。

二零一六年二月五日，吳謝宇謂其舅曰：「吾將挾母歸國，煩請機場迎」。其舅喜，往機場。然，久等而不見吳氏，恐其安危，遂報有司。

有司諸警至謝氏居所，破其門，窺見一腐屍。細察之，蓋謝氏也。
有司方以吳為兇手，遂佈告懸賞厥名。

吳謝宇以監控觀之，乃知弒母之事發矣，遂亡。彼已為警方所通緝，先赴上海，繼而亡於深圳。後匿於重慶，化名周龍，於一酒肆，以沽酒為營生。
吳容貌甚偉，口齒伶俐，善觀左右之顏色，顧客同僚皆以為其優。吳貪美色，每得財貨，即往風月處，會娼妓。

二零一九年四月廿一日，彼送一女子往機場。面容識別影機紀錄彼之形跡，警察遂至，捕之。

獄中，吳謝宇自認弒母。有司再詰其弒母之緣故，吳不語。

二零二零年十二月廿四日，吳謝宇弒母之案入公堂。公堂之上，吳自言：「先妣慈愛，天下獨絕，甚可憐吾」。再言其父，則掩面而泣，曰：「若先考未故，吾家必不至於此。」

判官詰：「何故弒母？」對曰：「吾以為母不欲生，吾自亦不欲生，欲為母解脫，而後自裁。然弒母之慘狀，吾懼，自殺之事宜遂罷。」

或曰：「吳謝宇者，弒殺生母，天理不容，綱常皆毀，人倫俱滅。彼陳述之理由，或詭辯，或虛偽，此不肖子不殺不足以平民憤。」

二零二一年八月廿六日，福州市中級人民法院判文：吳謝宇殺人罪，死刑。詐欺罪，得刑十一年。列罪並舉，死刑。

不日，吳謝宇上訴，自言畏死。吳於獄中書信五萬言，寄予親友，冀求其寬恕。

二零二三年五月十九日，判官有司再判其死刑。

二零二四年一月卅一日，吳氏伏誅，終年廿九歲。

## 註

## 據

分類:中華人民共和國紀事
蘭汗

**蘭汗**，後燕成武帝垂之從舅。

三八四年，遼西王農自將攻破館陶，遣蘭汗、段贊、趙秋、慕輿悕略取康臺牧馬數千匹。又遣蘭汗攻頓丘，克之。

三八七年，燕主垂觀兵河上，攻濟北太守溫詳於東阿，遣鎮北將軍蘭汗、護軍將軍平幼於碻磝西四十里濟河。

三九一年，賀染干謀殺其兄訥，訥知之，二月，甲戌，燕主垂遣趙王麟將兵擊訥，鎮北將軍蘭汗帥龍城之兵擊染干。四月，燕蘭汗破賀染干於牛都。

三九五年，燕主垂以陽城王蘭汗為北中郎將，代長樂公盛鎮薊。

三九八年，燕尚書頓丘王蘭汗陰與段速骨等通謀，引兵營龍城之東；城中留守兵至少，長樂王盛徙內近城之民，得丁夫萬餘，乘城以禦之。速骨等同謀纔百餘人，餘皆為所驅脅，莫有鬬志。三月，甲午，速骨等將攻城，遼西王農恐不能守，且為蘭汗所誘，夜，潛出赴之，冀以自全。明旦，速骨等攻入城，縱兵殺掠，死者狼籍。燕主寶、長樂王盛等輕騎南走。速骨幽農於殿內，殺農。

蘭汗襲擊速骨，並其黨，盡殺之。廢崇，奉太子策，承製大赦，遣使迎寶，及於薊城。汗遣左將軍蘇超奉迎，陳汗忠款。寶以汗燕王垂之舅，盛之妃父也，謂必無他，不待旱返，遂行。

寶至索莫汗陘，去龍城四十里。汗欲自出請罪，兄弟共諫止之。汗乃遣弟加難帥五百騎出迎；又遣兄堤閉門止仗，禁人出入。加難見寶於陘北，拜謁已，從寶俱進。引寶入龍城外邸，弒之。汗謚寶曰靈帝；殺獻哀太子策及王公卿士百餘人；自稱大都督、大將軍、大單于、昌黎王，改元青龍；以堤為太尉，加難為車騎將軍，封河間王熙為遼東公。

長樂王盛聞之，往見汗。汗妻乙氏及盛妃蘭氏皆泣涕請盛於汗，盛妃復頓頭於諸兄弟。汗惻然哀之，乃舍盛於宮中，以為侍中、左光祿大夫，親待如舊。堤、加難屢請殺盛，汗不從。堤驕淫，事汗多無禮，盛因而間之。由是汗兄弟浸相嫌忌。

燕太原王奇，楷之子，蘭汗之外孫也，汗亦不殺，以為征南將軍。得入見長樂王盛，盛潛使奇逃出起兵。奇起兵於建安，眾至數千，汗遣蘭堤討之。盛諫汗，汗罷堤兵，更遣撫軍將軍仇尼慕將兵討奇。
    
於是龍城自夏不雨至於七月，汗日詣燕諸廟及寶神座頓首禱請，委罪於蘭加難。堤及加難聞之怒，且懼誅，相與率所部襲仇尼慕軍，敗之。汗大懼，遣太子蘭穆將兵討之。汗欲殺盛，先引見，察之。盛妃知之，密以告盛，盛稱疾不出，汗亦止不殺。
    
穆擊堤、加難等，破之。饗將士，汗、穆皆醉，盛夜如廁，因踰垣入於東宮，與李旱等共殺穆。時軍未解嚴，皆聚在穆舍，聞盛得出，呼躍爭先，攻汗，斬之。汗子魯公和、陳公揚分屯令支、白狼，盛遣旱、張真襲誅之。堤、加難亡匿，捕得，斬之。

## 據
*《資治通鑑》晉紀
分類:十六國列傳
冉智

**冉智**，冉閔之長子也。

三五〇年，魏主閔復姓冉氏，尊母王氏為皇太后，立妻董氏為皇后，子智為皇太子。三五二年，劉顯攻常山，魏主閔留大將軍蔣幹使輔太子智守鄴，自將八千騎救之。正月，克襄國。四月，閔為燕主儁所俘。儁遺慕容評及中尉侯龕帥精騎萬人攻鄴。至鄴，魏蔣幹及太子智閉城拒守，城外皆降於燕，劉寧及弟崇帥胡騎三千奔晉陽。八月，魏長水校尉馬願等開鄴城納燕兵，戴施、蔣幹懸縋而下，奔於倉垣。慕容評送魏后董氏、太子智、太尉申鍾、司空條枚等及乘輿服御於薊。尚書令王簡、左仆射張乾、右仆射郎肅皆自殺。燕王儁詐云董氏得傳國璽獻之，賜號奉璽君，賜冉智爵海賓侯。三五四年，或告黃門侍郎宋斌等謀奉冉智為主而反，皆伏誅。
## 據
*《資治通鑑》晉紀
分類:十六國列傳
翟斌

**翟斌**，五胡十六國之丁零人也。

世居康居，後徙中國，三三〇年，入朝於趙，石勒以斌為句町王。三七一年，秦王堅徙關東豪傑及雜夷十五萬戶於關中，處烏桓於馮翊、北地，丁零翟斌於新安、澠池。

斌仕秦為衛軍從事中郎，三八三年，淝水之戰後，起兵叛秦，謀攻豫州牧平原公暉於洛陽，秦王堅驛書使慕容垂將兵討之。慕容鳳及燕故臣之子燕郡王騰、遼西段延等聞翟斌起兵，各帥部曲歸之。平原公暉使武平武侯毛當討斌。

慕容鳳、王騰、段延皆勸翟斌奉慕容垂為盟主，斌從之。垂欲襲洛陽，且未知斌之誠偽，乃拒之。垂至洛陽，平原公苻暉閉門拒之。翟斌復遣長史郭通往說垂，垂乃許之。於是斌帥其眾來與垂會，勸垂稱尊號。垂乃依晉元帝故事，稱大將軍、大都督、燕王，承製行事，以翟斌為建義大將軍，封河南王。

燕翟斌恃功驕縱，邀求無厭，又以鄴城久不下，潛有貳心。太子寶、范陽王德、陳留王紹、驃騎大將軍農請除之，燕王垂不許，禮遇彌重。
    
斌諷丁零及其黨請斌為尚書令。垂曰：「翟王之功，宜居上輔；但臺既未建，此官不可遽耳。」斌怒，密與前秦長樂公丕通謀，使丁零決堤潰水；事覺，垂殺斌及其弟檀、敏，餘皆赦之。
## 據
*《資治通鑑》晉紀
分類:十六國列傳
張大豫

**張大豫**，前涼國主天錫之子。

三七六年，天錫荒於酒色，不親庶務，黜世子大懷而立嬖妾焦氏之子大豫，前涼旋亡於前秦。三八三年，張天錫之南奔也，前秦長水校尉王穆匿其世子大豫，與俱奔河西，依禿髮思復鞬，思復鞬送魏安。

三八六年，魏安人焦松、齊肅、張濟等聚兵數千人迎大豫為主，攻呂光昌松郡，拔之，執太守王世強。光使輔國將軍杜進擊之，進兵敗，大豫進逼姑臧。自號撫軍將軍、涼州牧，改元鳳凰，以王穆為長史，傳檄郡縣。張大豫自楊塢進屯姑臧城西，王穆及禿髮思復鞬子奚於帥眾三萬屯於城南；呂光出擊，大破之，斬奚於等二萬余級。張大豫自西郡入臨洮，掠民五千余戶，保據俱城。

三八七年，呂光將彭晃、徐炅攻張大豫於臨洮，破之。大豫奔廣武，王穆奔建康。八月，廣武人執大豫送姑臧，斬之，穆襲據酒泉，自稱大將軍、涼州牧。
## 據
*《資治通鑑》晉紀
分類:十六國列傳
劉顯

**劉顯**，後趙之將也。

三五一年，趙王祗使其將劉顯帥眾七萬攻鄴，軍於明光宮，去鄴二十三里。魏主閔悉眾出戰，大破顯軍，追奔至陽平，斬首三萬余級。顯懼，密使請降，求殺祗以自效，閔乃引歸。劉顯弒趙王祗及其丞相樂安王炳、太宰趙庶等十余人，傳首於鄴。驃騎將軍石寧奔柏人。魏主閔焚祗首於通衢，拜顯上大將軍、大單于、冀州牧。七月，劉顯復引兵攻鄴，魏主閔擊敗之。顯還，稱帝於襄國。

三五二年，劉顯攻常山，魏主閔留大將軍蔣幹使輔太子智守鄴，自將八千騎救之。顯大司馬清河王寧以棗強降魏。閔擊顯，敗之，追奔至襄國。顯大將軍曹伏駒開門納閔，閔殺顯及其公卿已下百余人，焚襄國宮室，遷其民於鄴。
## 據
*《資治通鑑》晉紀
分類:十六國列傳
大法院

**大法院**，以《憲法》而設，基乎《法院組織法》，而韓國司法府。 大韓民國三十年五月四日，《憲法》《法院組織法》同時生效，是爲法院履端。

## 引據

分類:大韓民國制度
樊崇

**樊崇**，字**細君**，漢瑯琊人。

新莽天鳳五年起兵於莒縣，轉入泰山，自號三老，眾至十余萬人。所部皆朱其眉，號曰赤眉。時新市平林諸將，立劉玄為帝，建元更始，都洛陽，克新莽，徙長安。更始二年，崇率赤眉入關。次年，別立劉盆子為帝，號建世元年，九月入長安，旋殺劉玄。同年，劉秀稱帝於河北，史稱東漢。建世三年，崇等與東漢兵戰於崤底，大敗，遂將盆子等出降，尋為劉秀所誅。
## 據
* 《後漢書》卷十一 劉玄劉盆子列傳第一
分類:漢列傳
隗囂

**隗囂**，字**季孟**，漢成紀人。

王莽末，囂據隴西，稱西州上將軍。初附更始，旋屬光武。後又叛附公孫述，建武七年，號朔寧王。建武九年，光武西征，囂奔西城而死，子純嗣。
## 據
* 《後漢書》卷十三 隗囂公孫述列傳第三
分類:漢列傳
隗純

**隗純**，囂之子也，漢成紀人。

建武九年，囂死，其黨立純為**朔寧王**。旋為來歆、耿弇所破。建武十年，純降，徙弘農。建武十八年，與賓客數十騎亡入匈奴，至武威，被捕，誅死。
## 據
* 《後漢書》卷十三 隗囂公孫述列傳第三
分類:漢列傳
健保無償連線

**健保無償連線**，謀政於中華民國。民國百年七月十日，梅峯立。總部於臺灣臺北市中正區林森北路五巷八號立。以公醫制度爲志。

百有九年，內政部依法廢止該黨之備案。

分類:民國臺灣紀事
伊藤潤二驚選集

《**伊藤潤二驚選集**》，日本畫師伊藤潤二所纂漫畫也。平成三十年一月五日，以原著改動畫而映。田頭忍導演，澤田薫監督之，是年三月廿三日終幕，凡一部。

## 概述
伊藤潤二者，岐阜人，日本靈異畫師也。既從業，述作甚多而中外稱譽不已，其著者有《富江》、《旋渦》、《魔碎片》與《至死不渝之愛》等。廿九年八月，Studio DEEN株式會社以漫畫改動畫劇集播映。十月十二日，授林友樹音樂督導，是年定『痛苦藍調』為劇首曲，『平行宇宙』為尾曲。

## 主角
;雙一
:聲：三矢雄二
:男子，小學生徒。貌寢陋，曉陰陽幻術。有兄曰公一，姊曰百合。
;淵
:聲：小山茉美
:女子，模特也。長軀裂口，猙獰喜啖人肉。
;深田龍介
:聲：吉野裕行
:男子，好卜筮。
;裕史
:聲：木村良平
:男子，其鄰梨奈遇寒疾，療之。
;北脇治彥
:聲：島崎信長
:男子，傀儡戲優伶之子。有兄曰雪彥，女弟曰夏美。
;押切徹
:聲：下野紘
:男子，居於某洋館，其邸可通異界。
;池田璃子
:聲：日笠陽子
:女子，性友孝侍親，笈歸於戶倉家。
;彩子
:聲：水橋香織
:女子，以家釁徙姨母邸。既至無街之城，復遇襲。
;富江
:聲：末柄里恵
:女子，早慧，姿貌絕倫，明艷動天下。
:富江性險黠，尤善異術，雖創甚亦得免。
;唯
:聲：種田梨沙
:女子，肉鋪之女也。其兄曰五郎，體肥嗜油。
;咲山綠
:聲：中原麻衣
:女子，有殊色，雙一之同窗。

## 據

*電視動畫《伊藤潤二驚選集》官方網站 

分類:平成漫畫
分類:平成動畫
朱賡

**朱賡**，字少欽，浙江山陰人，明大臣也。父公節，泰州知州。兄應，刑部主事。賡登隆慶二年進士，改庶吉士，授編修。萬曆六年以侍讀為日講官。宮中方興土木，治苑囿。賡因講宋史，極言「花石綱」之害，帝為悚然。歷禮部左、右侍郎。帝營壽宮於大峪山，命賡往視。中官示帝意欲倣永陵制，賡言：「昭陵在望，制過之，非所安。」疏入，久不下。已，竟如其言。累官禮部尚書，遭繼母喪去。

二十九年秋，趙志臯卒，沈一貫獨當國，請增置閣臣。帝素慮大臣植黨，欲用林居及久廢者。詔賡以故官兼東閣大學士參預機務，遣行人召之。再辭，不允。明年四月詣闕，即捐一歲俸助殿工。其秋極陳礦稅之害，帝不能用。既而與一貫及沈鯉共獻守成、遣使、權宜三論，大指為礦稅發，賡手筆也。賡於己邸門獲妖書，而書辭誣賡動搖國本，大懼。立以疏聞，乞避位。帝慰諭有加。一貫倡羣小窮治不已。賡在告，再貽書一貫，請速具獄無株連，事乃得解。

三十三年大計京官。帝留被察者錢夢臯輩，及南京察疏上，亦欲有所留。賡力陳不可，曰：「北察之留，旨從中出，人猶咎臣等。今若出自票擬，則二百餘年大典，自臣壞之，死不敢奉詔。」言官劾溫純及鯉，中使傳帝意欲去純。賡言大臣去國必採公論，豈可於劾疏報允。帝下南察疏，而純竟去。其冬，工部請營三殿。時方濬河、繕城，賡力請俟之異日。帝皆納之，不果行。

三十四年，一貫、鯉去位，賡獨當國，年七十有二矣。朝政日弛，中外解體。賡疏揭月數上，十不能一下。御史宋燾首諷切賡，給事中汪若霖繼之。賡緣二人言，力請帝更新庶政，於增閣臣、補大僚、充言路三事語尤切。帝優詔答之而不行。賡乃素服詣文華門懇請，終不得命。賡以老，屢引疾，閣中空無人。帝諭簡閣臣，而廷臣慮帝出中旨如往年趙志臯、張位故事。賡力疾請付廷推，乃用于慎行、李廷機、葉向高，而召王錫爵於家，以為首輔。給事中王元翰、胡忻以廷機之用，賡實主之，疏詆廷機並侵賡。賡疏辭，帝為切責言者。既而姜士昌及燾被謫，言路謂出賡意，益不平。禮部主事鄭振先遂劾賡十二大罪，且言賡與一貫、錫爵為過去、見在、未來三身。帝怒，貶振先三秩。俄以言官論救，再貶二秩。

先，考選科道，吏部擬上七十八人。候命踰年，不下，賡連疏趣之。三十六年秋，命始下。諸人列言路，方欲見風采，而給事中若霖先嘗忤賡，及是見黜，適當賡病起入直時。切謂賡修郤，攻訐四起，先後疏論至五十餘人。給事中喻安性者，賡里人，為賡上疏言：「今日政權不由內閣，盡移於司禮。」言者遂交章劾安性，復侵賡。是時賡已寢疾，乞休疏二十餘上。言者慮其復起，攻不已，而賡以十一月卒於官。遺疏陳時政，語極悲切。賡先加少保兼太子太保，進吏部尚書、文華殿大學士。及卒，贈太保，諡文懿。御史彭端吾復疏詆賡，給事中胡忻請停其贈諡，帝不聽。

賡醇謹無大過，與沈一貫同鄉相比，暱給事中陳治則、姚文蔚等，以故蒙詬病云。
元天元帝

北元末主**天元帝**，名**脫古思帖木兒**，為昭宗之弟、惠宗第二子也。《明史》作昭宗之子。

宣光八年夏四月，昭宗崩於金山，弟脫古思帖木兒嗣，改元天元，在位十年，國語曰烏薩爾汗。其丞相驢兒、蠻子哈剌章，國公脫火赤，平章完者不花、乃兒不花，樞密知院愛足等，擁眾於應昌、和林，明太祖屢賜璽書諭之，不從。天元二年春，西平侯沐英師出靈州，渡黃河，歷賀蘭山，踐流沙，擒脫火赤、愛足等於和林，盡以其部曲歸。冬，完者不花亦就擒。天元三年春，徐達及副將軍湯和、傅友德征乃兒不花，至河北，襲灰山，斬獲甚眾。天元九年春，明太祖拜藍玉為大將軍，唐勝、郭英副之，耿忠、孫恪為左、右參將，率師十五萬往征之。冬，元將脫脫等降於玉。十年春，時天元帝在捕魚兒海，玉以大軍由大寧至慶州，從間道馳進，一夜馳至捕魚兒海，遂大破元軍，斬太尉、蠻子數千人。天元帝以其太子天保奴、知院捏怯來、丞相失烈門等數十騎遁去，獲其次子地保奴及妃主五十余人、渠率三千、男女七萬余，馬駝牛羊十萬，聚鎧仗焚之。天元帝將依丞相咬住於和林，行至土剌河，為其下也速迭兒所襲，眾復散，獨與捏怯來等十六騎偕。適咬住來迎，欲共往依闊闊帖木兒，大雪不得發。也速迭兒兵猝至，縊殺帝，並殺天保奴。

## 據
* 《明史》卷三百二十七 列傳第二百十五 外國八 韃靼
* 《新元史》卷二十六 本紀第二十六

分類:北元本紀